Bizkaia nafarra da: Euskara eta gaztelania Nafarroako historian\nEuskara eta gaztelania Nafarroako historian\n"Hermes" periferiako aldizkari liberaleko urriko alean Xabier Zabaltzak idatzitako artikuluari erantzuteko idatziko ditut honako lerrook. Hala ere, lehenengo, zorionak eman aldizkariari eta Zabaltzari polemika sortzeko kemena erakutsi dutelako. Kritikak kritika, bedi nire errespetua Zabaltza jaunak duen iritziarenganako! Eta barka iezadan antzeko titulua ipintzeagatik. Erdara berba aldatu dut eta gaztelania hitz zaharra ipini, antzeko gauzen gainean idatziko dudalako ondoko lerrootan.\nGreko, latin eta ingelesarekin gertatu den bezalaxe, bistan da euskarak eta gaztelaniak bakezko elkarbizitza eduki ahal izan dutela. Orain ere berdin gerta daiteke ingelesarekin Boloniako prozesuan. Izan dira ikasleak, Boloniako prozesua ingelesaren garaipen bezala kontsideratu dutenak, eta beraz, hezkuntzan ingelesaren nagusitasunaren kontra agertu direnak; eta alderantziz, ingelesaren erabilera eta ikaskuntza aberasgarritasunezko zerbait bezala bizitu egin dutenak. Bakoitzak du irizpide desberdina eta hori ohikoa da gizartean. Egungo euskaldun gehienok ez gara damutzen elebidun edo eleaniztun izateagatik... nik uste. Euskara seguraski elkarbizitza baketsuan egongo zen harik eta 1512 urte ingurura. Orduantxe hasi zen Nafar Erresumaren gainbeherakada. Amaiurko guda galduta, bistan da euskarak zenbat sufritu duen Nafarroan... Hegoaldeko beste herrialdeetan sufritu duen bezala, Euskadiko hiru probintzietan Gaztelarekiko menpekotasuna ezagutu dugulako. Historian, bakezko denborak ahanzkorrak dira... gatazkatsuak, ostera, gogoangarriak. Gizaki eta berriemaileen legea dateke hori.\nSoziolinguistei galdetu beharko lieke Zabaltza tuterarrak jakiteko bi hizkuntza elkarbizitzen direnean eta diglosia dagoenean zer-nolako prozesuak gertatzen diren. Non eta Bizkaian ere zenbat borroka dialektiko erabili behar izan dugu batzuek ezkontzak euskaraz lortzeko! Hemen dugun Justizia gaztelaniaz mintzo da eta hori bakezko prozesua dela pentsa dezake batek. Baina kontrakoa ere penstatzen duenik bada izan. Euskaldunok gure herrialdeetan pairatu behar izan dugu desoreka hori, aukerarik ematen ez digutelako... Seguraski aukera gutxiago egungo Nafarroan, ekialdeko Nafarroako Erresumaren antzinako herrialdeetan baino. Horrexegatik harritu naute zure hitzek.\nBestalde esaten du Zabaltza jaunak gure eliteek gaztelania erabili dutela eta abertzaleok kexu garela euskararen galtzea dela-eta. Bere iritziak azaltzeko “baskoi guztiak ez zirela euskaldunak eta euskaldun guztiak ez zirela baskoiak” esaldi ospetsua aipatzen du, Koldo Mitxelenaren ahotik aterea. Eta diot nik, abertzale ez den batek ezin du egin euskararen alde, nahiz eta euskaraz jakin ez (euzkotar deitzen zion horri Sabin Aranak). Gaztelan hainbat pertsona ezagutzen ditut, euskara jakin gabe, euskararen presentzia ondo ikusten dutenak, euskara hizkuntza menperatzailea ez dela izan ezagutzen dutelako. Hortan datza diferentzia. Nire gurasoek ez zekiten euskaraz, baina euskal konzientzia zuten eta jakin bazekiten diktadura baten menpean geundela. Errioxan ere ezagutzen ditut euskal konzientzia dutenak, hau da, Nafarrroako erresumaren parte izan zirela jakitun direnak. Eta Athletic futbol taldeak aparte utzi behar ote ditu errioxarrak, euskara galdu zutelako aspaldi? Ondotxo dakizu Xabier, zenbat arrasto utzi duen euskarak Errioxan, Enkarterrietan eta Pirinioetan Andorraraino. Baskoniako herri asko lo egon arren, historia ezin alda daiteke. Jakin badakigu euskara Burgos ondoko herrietara heldu zela. Eta antzinako Baskonian konzientzia hori duen baten bat baldin badago, ondo hartu behar dugu euskaldunok magalean. Euskal selekzioaren alde egin nahi duten errioxarrak onartzen ez duten abertzaleei nazionalismo abegikorra atxikitzeko eskatu behar diegu, egiten dutena onesta ez delako.\nZabaltzak dioenez, Nafarroak ez du izan estaturik (ez horixe! dio).. Baina geroago: “XIX. mendera arte nafar gehienak euskaldunak baziren ere, Nafarroa erdal estatu bat izan zen”. Zertan da egiatik hurbilen dagoena? Xabier Zabaltzak dioenaren arabera, Irlandar Errepublika ez da irlandesa gobernuak plazaratzen dituen paperak irlandesez ez daudelako (bistan da, ia paper guztiak ingelesez argitaratzen dituztela). Hizkuntzaren garapenaren kontra doaz ideia horiek eta Irlandan ere ikusi da hori noraino heldu den aurten: bigarren alderdia, Fine Gael zentrista-liberal demokristauak eta garai batean fazisten aldekoa izan zenak gaeliko hizkuntza irlandesa unibertsitaterako probetatik kentzeko eskatu berri du. Hori dela-eta, ez dut pentsatu nahi horren alde dagoenik Zabaltza jauna. Adibideak baino ez dira.\nHizkuntzen erabileraren mekanismoak oso konplexuak izan daitezke. Hortaz, badira irakasleak, esaterako, euskararen arerioak direnak, eta ingelesez ikasten hasteko gauza direnak munduko hizkuntza nagusiari atxikiz, gure herrian bizi izan arren. Beraientzat, ingelesarekin ez dago gatazkarik; bai, ordea, euskararekin. Eta nik dakidala, pertsonaia horiek ez dira abertzaileak. Hizkuntza gatazketan, beroenak, bertako pertsonak omen dira, eta horiek laguntza eskatzen dute kanpoan; edota, kanpora doaz bizitzera euskarari buruz gaizki mintzoz, Rosa Díez enkarterritar espainiarrak egin duen bezala.\nUnibertsitatean egun dugun joerak iraunez gero, hemendik zenbait hamarkadatara ikerkuntza artikulu gehienak, guztiak ez badira, ingelesez egongo dira. Eta diot nik, baten batek erabiliko ote du hori euskal unibertsitatean euskarak eta gaztelaniak presentziarik ez dutela erraiteko? Nafarroako Gorteen dokumentuak azken mendeetan euskaraz ez izateak hain balio handia eduki behar ote du? Makina bat dokumentu idatzi dute gure abadeek latinez azken mendeetan! Bestalde, “Nafarroaren erdalduntzea Nafarroaren barrutik gertatu dela, ez Gaztelak edo Espainiak beharturik” dio Zabaltzak. Baina, hori ez da, ez berria ez egia osoa. Herri konzientzia suntsitzeko barruko kalapita sortu behar dukezu. Historialari gehienek uste dukete horrela. Bistan da Sabin Arana edo Arturo Kanpion euskaltzaileen iritzien kontra zaudela erabat, baita nire aburuaren aurka ere. Eta hori azaltzeko istorio bat (historia pasarte bat, hobe) kontatuko dut. Bazen behin Lerin-go kontea, Fernando errege katolikoaren zerbitzupean maltzurki nafar erregeen aurka egin zuena.\nBeamondarrak izan zituen lagun Leringoak eta garai hartan Isabel katolikoa hila zen jada. Nafarroako pendoiak zortziko izarra zuen (edo kateak, nahi izanez gero) eta Lys-ko loreak ere bai. Amaiur eta Noain-go guden ostean, euskaldunon historia badakigu jakin nolakoa izan den. Nafarroa Gaztelaren menpe geratu zen eta liberalismoak, geroago, espainiaren kontzeptu geografikoa politikok bilakatu zuen. Nafar boterea orduz geroztik, eta batez ere Francorekin sarraskiak egin zituztenetik, badakigu jakin noren esku egon diren. Euskara maite ote du egungo gobernu nafarrak? Ala gorroto? Arrazoi duzu, Xabier! Ezagun ditugun nafarrek bultzatu dute euskara iparralderantz egiten. Horretan bat nator zurekin. Baina ez nahastu abertzaleok horretan, arren!\nBistan da, euskara ez dela katalana bezalakoa eta hemengo burgeseriaren indarra oso txikia izan dela. Gainera, erlijio katolikoaren eragin handia izan da, hugonoteen eraginarekin konparaturik. Faktore guzti horiek eta liberalismo ekonomizista batuzale eta muga-apurtzailearen indarra nahiko izan ziren gure herriaren konzientzia apaltzeko. Arturo Kanpionek aipatu bezala, liberalismo gaztelauak sortu zuen espainiolismoa. Eta garai batean Espainia berba, geografikoa zena, kontzeptu politikoa izatera pasatu zen. Gaztela hitza indarra galduz joan zen horrela, Ameriketako hustiatze enpresak horretarako asko lagundu zuelarik. Kanpion-ek esan bezala, beamondarrak ez ziren espainiolistak garai hartan espainiolismoa sortua ez zelako. Espainiolismoa, Gaztelako Erresumatik eta menpekoetatik (beraz, gure herritar batzuek bultzatua ere bai) sortua da eta liberalismoak finkatu zuen.\nNafarroa, orain den bezalakoa da, baina gerra zibilean, faszistek zenbat jende hil zuten eta zelako exodoa ikusi behar izan genuen! Orain, Nafarroan espainiera da nagusi, baina hori abertzaleon eragina izan denik ez dut uste nik. Lingua navarrorum erromantzea zela diozu, baina horri ni baino adituagoak diren beste ikerlari batzuek erantzun diote. Alferrik da nik gehiago erraitea horren gainean. Lingua navarrorum baskoien hizkuntza dateke oraindik ere, baskoien hizkuntza erromantzea edo euskara izan... edo zergatik ez, elebidunak: erromantzedunak eta euskaldunak; baina argi dagoena ondokoa da: gaztelania ez zen beraien hizkuntza.\nBizkaia Nafarroa da, Nafarroa Bizkaia


Larunbatean 17:00etan Bergara Soraluceren aurka ariko dira etxean eta atsedenaldian omenaldi bat egingo zaio Jexux Mari Otaño zenari\nElorri Aldapa saskibaloi taldeak garaipen handia lortu zuen larunbatean Beasainen. Arri BKL Gaztelu taldearen aurkako ligako partida izan zuten eta nagusitasunez irabazi zuten, 39-60. Hasieratik nagusi izan ziren alegiarrak eta une oro markagailuan alde handiz joan ziren aurretik. Sendotasun handia erakutsi zuten eta aurkariari ez zioten partidan sartzen utzi. Garaipen honekin sailkapeneko bigarrenak dira lau punturekin, jokaturiko bi partidak irabazita. Larunbatean etxean izango dute hurrengo partida. 17:00etatik aurrera sailkapenean puntu kopuru berarekin dagoen Bergara Soraluceren aurka jokatuko dute Elorrin.\nJexux Mari Otañori omenaldia\nLarunbateko partidaren atsedenaldian Elorri Aldapa taldeak omenaldi bat egingo dio Jexux Mari Otaño zenari. Langaurre Txirrindulari Elkarteko kide izan zen Otaño eta urte luzez egindako lanaren errekonozimendua jasoko du bere sendiak, saskibaloi taldearen aldetik. Senitartekoei makila, lore sorta eta taldeko elastikoa emango dizkiete Elorri Aldapako zuzendaritzako kideek zein jokalariek eta ohorezko aurreskua ere eskainiko zaio Otañori.\nTriple saskiratze jokoa\nElorri Aldapa saskibaloi taldeko kideek ikusleen parte hartzea ere sustatu nahi dute etxeko partidetan, sariak irabazteko aukera emanez. Partida ikustera hurbiltzen direnek, atsedenaldian hiruko jaurtiketa bat jaurti ahal izateko zozketan parte hartu ahal izango dute euro baten truke. Zozketan garaile suertatzen denak, partidaren atsedenaldian jaurtiketa egingo du eta sartzen badu 20 euro eta egun horretako zozketan bildutako dirua irabaziko ditu. Sartzen ez badu, egun horretako dirua hurrengo asteko zakura joango da eta hurrena sartzen duenak sari handiagoa izango du.


Aurreko Herriartekoan Zarautz Jai Txiki txapeldun - Tolosaldea - Tolosaldeko ataria\nAurreko Herriartekoan Zarautz Jai Txiki txapeldun\nJon Miranda Labaien 2017-05-25 09:56\nArgazkia: Alberto Elosegi / XDZ\n1999ko abenduaren 19an Azpeitiko Izarraitz frontoian jokatu zen aurreko Gipuzkoako Herriarteko bertsolari txapelketako finala. Julen Zulaika, Andoni Egaña eta Iñigo Manzisidor Mantxi zarauztarrek irabazi zuten lehia, ia 18 urte beranduago orduko finalari eta larunbat honetakoari begira jarri dira.\nAurtengoan ez bezala, igande goizean jokatu zen 1999ko finala eta behin txapela jantzita Añota sagardotegira joan ziren parte hartzaile guztiak bazkaltzera. Ospakizunek Zarautzen jarraitu zuten eta Zulaikak gogoan du nola egin zieten lehenengo harrera plazan: «Txapela berea balu bezala bizi izan zuen herriak». Artean, 18 urteak bete berriak zituen eta parte hartzaile gazteenetako bat izan zen Herriarteko txapelketa hartan.\n«Lotsa puntu hori galtzeko balio izan zigun», aitortu du Manzisidorrek. Punta puntan zebiltzan bertsolariek hartu zuten parte Gipuzkoako Herriarteko txapelketa hartan. Joxe Agirre, Sebastian Lizaso, Anjel Larrañaga edota Txomin Garmendia bezalako bertsolariek eman zuten izena, Egañak gogoratzen duenez. «Txapelketa utzita zutenak ere animatu ziren» esan du, Jon Sarasuari erreferentzia eginez.\nZarautz Jai Txiki taldean egiten zituzten entrenamenduak hartu dituzte gogoan Manzisidorrek eta Zulaikak eta akordatzen dira Egañak «zenbat mimatu eta zaindu» zituen. Zulaikaren esanetan, «bere buruari irakasle titulua jarri gabe, Andonik umiltasunetik jakin zuen ekarpenak egiten». Aholku asko jaso zituzten eta ordurako Euskal Herriko bi txapel zituenaren ondoan kantatzea «ohorea» izan zen bi gazteentzako.\nZarauzko hiru bertsolariek Amaia Agirreren kasua nabarmendu dute. Bere ikasle izandakoekin ariko da larunbatean billabonatarra eta hori, Mantxiren esanetan, «bada zerbaiten seinale». Egañaren ustez, «Agirrek lan handia egin du eta bestetik asmatu du lan hori nola egin». Hiruek nabarmendu dute, hala ere, Tolosaldean Harituz taldeak azken urteetan egin duen lana eta horren ondoriotzat hartu dute Aiztondoko bi talde egotea finalean.\nBERTSO MUGIMENDUA INDARTU\nZulaika azken urteetan Araban bizi da eta euskaran erabilera mugatua den eremuan bertsogintzan aritzeak dituen «zailtasunak» aipatu ditu. Horri aurre egiteko etengabekoak dituzte dinamika berriak, «bertsoarentzat inguru berri bat» sortu nahian. Antzekotasunak ikusten dizkio Gipuzkoan ospatzen den Herriartekoari: «Bertso mugimendua elikatu eta ekosistema indartzeko balio du». 1999an asmo horrekin eta funtzio hori bete zezakeela ikusita antolatu zutela aipatu du Egañak: «Txapelketa bai edo ez diskusioan erori gabe, oinarri zabalago bat landu beharra ikusten zelako antolatu genuen».\nAurtengoak ere horretarako balioko duela uste du Manzisidorrek eta txapelketaren bueltan 200 lagunetik gora mugitzea «ikaragarria da», bere esanetan. Kanpotik begiratuta, aldea nabaritu du, ordea, Zulaikak eta aurtengo Herriartekoa «herrikoiagoa» iruditu zaio duela 18 urtekoarekin alderatuta eta «astintze hori, behetik gora bultzatu dela gehiago». Ikusteko dago aurtengo taldekako txapelketan parte hartu duten gai jartzaile, epaile, aurkezle eta bertsolariek zein bide egiten duten. «Nik uste, izan nahi duenak, aukera handiak izaten dituela ibiltzeko. Bakoitzak jarri behar dio neurria bere asmo horiei», esan du Egañak.\nUtziko du arrastoa aurtengo taldekako txapelketak, Karidadeko Bentak nahiz Am...ona!-k irabazi. Manzisidorren arabera, egin beharreko lanek zer ikusi handia izango dute, «txispa eta umore berezia» baitu Asteasu-Zizurkilgo taldeak. Hortik probatutakoa da zarauztarra, aurten lehenengo fasean kanporatu baitzuen Karidadeko Bentak Ran Rober Ran, bera kide zen taldea. Ondotik oharra egin du Egañak, amonek «indar handia» izaten dutela esanaz.\nBaietz txapela Aiztondora etorri\nTolosaldeko Ataria 2017 mai 25\nEskualdeko bi talde ariko dira datorren larunbatean Gipuzkoako Herriarteko Bertsolari txapelketaren finalean, Azpeitiko Izarraitz pilotalekuan, 17:...


Uda sasoiaren balorazio ona egin du Debako gobernu taldeak — Debako udala\n“Segurtasuna izan da zutabe nagusia aurreikuspenak egiterakoan. Balorazioa baikorra da herritarrek jarrera ona izan dutelako eta orokorrean emandako jarraibideak bete dituztelako. Eta arlo desberdinetan lanean aritu diren pertsonek aurreikusitako protokoloak jarraitu dituztelako eta euren lana ongi bete dutelako”, esan du alkateak.\nHondartzari lotuta, Antxoka Elorzak, Obrak, Zerbitzuak eta Ingurumen zinegotziak egindako hondartza dinamikoaren proposamena egokia izan dela esan du. Edukiera gainditzeagatik bi aldiz baino ez da itxi behar izan hondartza. “Eguzkitakoen erabilera ez baimentzeagatik kexa batzuk jaso dira, baina egindako proposamenari eutsi diogu, argi ikusi dugulako horrela bermatzen dela erabiltzaileen egonaldiak laburragoak izatea, jende gehiagori hondartzan egoteko aukera emanez eta espazioa hobeto erabili dela, pertsonen arteko distantziak uztea bermatuz”.\nSorosleek aurten lan handia izan dute Laparin erreskateak egiten, itsasoa bizi egon delako eta sortu zen zurrunbilo bat dela medio.\nUneko uraren kalitate ezagatik abuztuan bi egunez debekatu zen Santiagoko eta Lapariko hondartzetan bainua.\nHondartzako komunen garbiketa maiztasuna handitu egin da eta jendearen jarrerari esker, garbi mantentzea lortu da.\nTurismoari dagokionez, turismo bulegoan jasotako datuen arabera bisitari kopurua jaitsi da aurten. Esaterako, aurtengo uztailean, 1.622 bisitari zenbatu dira turismo bulegoan. Hilabete berean 2019an, 4.441 eta 2018an 4954. Abuztuan, berriz, aurten 1.734, 2019an 6.947 eta 2018an 7.042. %78,8 jaitsi da kopurua. Eutsi egin zaie eskualdeko turismorako proposamenei eta Geoparkekoei.\nHerri eta auzoetako festak bertan behera geratu dira uda honetan, Deban ere bai. Hala ere, kulturaren aldeko apustua egin eta sektorea bultzatzeko asmoz hainbat ekitaldi antolatu dira, egoerak eskatutako irizpideak betez. Guztiak arazo esanguratsurik gabe burutu dira.\nSegurtasunari lotuta udaltzaingoak uda hasi aurretik hainbat arazo sor zitekeela aurreikusi zuen, uda amaituta, esan daiteke aurreikusi baino hobe igaro dela sasoia. Pertsona bakan batzuk pertsonen arteko segurtasun tartea utzi gabe bildu dira gauren batean festa egiteko asmoz. Gutxi izan dira eta ez da arazo esanguratsurik sortu. Gauza bera gertatu zen San Rokeetan ere.\nOhiko udalekuak egiteko baldintza egokirik ez zegoenez, behar handiena duten haur eta gazteei zuzendutako hezkuntza-zaintza sarea antolatu zen hezkuntzako eta gazteriako eragileekin elkarlanean. 37 ikasle egon dira eta 15 boluntario. Balorazio ona egin da.


HAUSNARTUZ: LEHENENGO KLASEA\nGaur lehenengo klasea izan dugu eta lauhilabete honetan zehar egingo ditugun lanei buruz hitz egin dugu. Ikasgai hau teknologiarekin eralzio zuzena duenez, uste nuen moduan, lan asko baliabide teknologikoekin egin beharko ditugu.\nHitz egin dugun lehenengo lanari buruz bloga da, gure blog famatua. Bertan, bigarren mailan bezala, egingo dugunaren eta ikasten dugunari buruzko informazioa bertara igoko dugu eta zer edo zer IKT-eekin edo hezkuntza berritzailearekin erlazioa duena aurkitzekotan bertan ere posteatu ahal izango dugu. Bloga aurrera eramateko, "Hausnartuz" erabiltzea erabaki dut. Izan ere, aurreko urteetan aurkitutako informazio baliagarria eta IKT-en iaksitako guztia hemen gordeta daukat, beraz, aukera ezin hobea ikusten dut ezagutza hauek eraikitzen jarraitzeko.\nBestalde, bigarren kurtsoan ere Eskolaren antolakuntzaren ikasgaian egin genuen bezala, Mooc-a landuko dugu. . Sei modulu ezberdinez osatuta dago eta bakoitzean hiru edo lau bideoen bitartz teorioa emango da. Ondoren, bideo horietan agertzen den teoria praktikan jartzeko, test bat eta ariketa bat egin beharko da. Azkenik, kurtso honetan parte hartzen duten beste iaksleek modulu bakoitzean agertzen de errubrika baten bitartez ebaluau egingo dute guk egindako lana eta guk haiena ebaluatu egingo dugu, beti kritika konstruktiboa erabiliz.\nkurtso bat egingo dugu. Kurtso hau Miriadax plataforman dago eta " Nuevos escenarios de aprendizaje digital (2ª edición)" deitzen da\nAzkenik, hurrengo klaserako bost testu irakurri beharko ditugu, beraz, sarrera moduan gaian sartzen hasi gara. Berta, hezkuntza berritzaileak teknologiaren bitartez aurkezten dituen irtenbide desberdiez hitz egiten dute, adibidez, Flipped classroom edo gamifikazioa. Honi buruzko informazio gehiago izateko behean testuak zuten ditut.\nRadar de Innovación Educativa de Preparatoria, 2016\nRadar de Innovación Educativa, 2015\nAzkenik, esan beharra dago bi aste barru CINTE 2016 kongresura joango garela, beraz, hurrengo sarreran honi buruzko informazioari buruz idatziko dut.\nPublicado por irati en 17:30:00\nEtiquetas: Berrikuntza, Blog, Hausnartuz, IKT, Lehenengo Klasea, Miriadax, MOOC, Teknologia, Testuak


- - Nagusia - CTT PAe Notario Ahalordea kontsultatzeko zerbitzua\nNotario Ahalordeak kontsultatzeko zerbitzua >\nNotario Ahalordeak kontsultatzeko zerbitzua\nZerbitzua eskaintzen den zerbitzua da. Ahalmen Notarialak. administrazio guztiei kontsultatzeko eta Notario Ahalordea administratzaile mantentzea.\nPara comunicar una incidencia o solicitud de soporte al CAID rellene el eskabide inprimakia irekitzeko laguntza teknikoaren Web\nZerbitzu hau erabiltzeak dituen abantailak hauek dira:\nEzabatu kopiaren aurkezpena egin nahi zuten botere bat.\nKopia arrunta lortzeko aukera bat CSV gero (egiaztapen Kodea Segurua)\nBerehala jakinarazi du batek Notario-ahalordea indarraldia\nZerbitzua administrazio publikoentzat bakarrik egoten da erabilgarri .\nPara hacer uso de este servicio, debe realizar una solicitud al CAID cumplimentando el eskabide inprimakia irekitzeko laguntza teknikoaren Web


Iraunkortasun-memoria ::: 2. Lehendakariaren gutuna\nIngurumenaren Mundu Batzordearen arabera, «Iraunkortasuna gizateriak duen ahalmena da, egungo beharrak asetzeko, etorkizuneko belaunaldiek euren beharrak asetzeko duten gaitasuna arriskatu gabe» (Nuestro futuro común, 1987). Hitz bitan esan dezakegu, egungo eta etorkizuneko gizakiari bizi-kalitate hobea bermatzea dela kontua.\nBizi-kalitatea hobetzeko, hiru alderdi uztartu behar dira: ekonomia-garapena, ingurumenaren babesa eta gizarte-erantzukizuna, eta hiru alderdi horiek elkarren menpe daude.\nPoliki-poliki, XX. mendearen amaierara arte onartu izan den Baconen paradigma zokoratzen ari gara. Haren arabera, zientziaren aurrerapena eta gizakiaren aurrerapena modu naturalean lotuta daude. Orain badakigu, zientziaren aurrerapenak ez dakarrela, ezinbestez eta zuzenean, denontzako ongizatea.\nIkasi dugu, halaber, gizakiak gauza gehiago behar dituela, eskariaren eta eskaintzaren arteko joko hutsak ematen dituenak baino. Gizakia mobilizatu egiten da, norbaitzuk merkatu horren onuretatik kanpo uzten dituzten arrazoien aurka. Eta enpresek ere, lehenago edo beranduago, beste horrenbeste egin beharko dute: garapen iraunkorraren ereduari heldu beharko diote.\nGero eta hiritar gehiago dago ingurumenarekin kezkatuta. Gai dira beren portaerak epe luzera izan ditzakeen ondorioak aurreikusteko, eta horregatik, prest daude beharrezko urratsak emateko. Hiritar horiek aztertu eta baloratu egiten dituzte enpresen portaerak, eta legitimitatea ere ematen diete, legeari bakarrik erreparatu gabe. Ez dute botere gehiago eskatzen; aitzitik, boterea erabiltzen duenak arduraz joka dezala eskatzen dute.\nEroskiren historian, garapen iraunkorraren ikuspegia funtsezkoa da sorrerako balioetan, eta, ondorioz, ez da mugatzen ingurumenarauak nahiz langileen kudeaketaren gaineko legeak betetzera eta produkzio garbiagorako irizpideak ezartzera.\nEroski Taldeak gobernu-egitura paritarioa du, gizarte-erantzukizunaren balioak barne hartzen dituen eta gure kultura eta identitatea bereizten dituen lege- eta sozietate-antolamendua. Guztiona eta guztiontzat da gure erakundea. Bertan, 12.298 langile dira jabe eta protagonista. 493.986 bazkide kontsumitzaile ditugu, eta bizi-ohitura osasungarri eta errespetuzkoen inguruko prestakuntza- eta informazio-jardueretan hartzen dute parte.\nEsan bezala, gobernu-antolamendu paritarioa dugu: langileek eta kontsumitzaileek bat egiten dute Administrazio Kontseiluan. Horri esker, bi ikuspegiak uztartzen ditugu, eta Taldearen estrategia gizartearen behar eta igurikipenetara hurbiltzen dugu. Kontsumitzailearen interesak eta eskubideak asetzea eta defendatzea dugu helburu. Xede horretan oinarriturik, konfiantzazko produktuak eta zerbitzuak eskaini, gizartearekin modu solidarioan jardun eta etengabeko komunikazioari eusteko konpromisoa dugu.\nIraunkortasun-memoria honetan, segimendua egin diegu azken hirurtekoko helburuei eta epealdian emandako aurrerapausoei. Bestalde, etengabe hobetzeko dinamika ezarri dugu, kontsumitzailearekiko bokazioa, gizartearen garapenari egiten diogun ekarpena eta ingurumenarekiko konpromisoa neurtzeko gailuetan.\nMemoria hau Global Reporting Initiativeren 2002ko Gidaren arabera egin dugu, eta gure erakundeak ekonomiaren, ingurumenaren eta gizartearen ikuspegietatik egin duen lanaren azalpen orekatu eta arrazoizkoa da.\nZorionez, garapen iraunkorraren zidorrean ez gaude bakarrik. Beste hainbat enpresa, gizartetalde eta hiritar ere hor ditugu, giza jardueraren ikuspegi orokorrean oinarrituta.


+info kubismoa: http://www.google.es/images?um=1&hl=eu&biw=1259&bih=651&tbs=isch%3A1&sa=1&q=kubismoa+picasso\nLurdes Iriondo'ren gaua: http://www.youtube.com/watch?v=8B5K-SpsYA8\nIriondo gazteak behartsuak lagundu nahi zituen; hori zela eta, hemeretzi urterekin Gasteizko Misioneras Seculares elkartearen formazio etxean sartu zen, misiolari lanetarako prestatzeko asmoz. Ez zuen ametsa betetzeko aukerarik izan, handik urtebetera bihotzeko eritasun larria diagnostikatu baitzioten. Hortik aurrera, zorrotz zaindu behar izan zuen osasuna. Gaixotasunaren ondorioz, etxean egotera behartuta egon zen denboraldi luzez. Garai hori aprobetxatu zuen haurtzarotik gogoko zuen musikagintzan trebatzeko


Etorkizunerako hezkuntzak, ezagutzetatik harago joatea eskatzen dau, aldaketaren abiadura kontutan izanik, ezin baitogu ziurtatu zeintzuk izango diran etorkizuneko ezagutzarik garrantzitsuenak, ezta lanbide posible batzuk ere.\nHorrez gain, eguneroko arazo eta erronkei aurre egiteko, ezinbestekoa da ideia barriak eta sormena izatea.\nHori dala eta, Lauaxeta Ikastolan, norberak berez dauan sormenaz gain, ekinez garatu daitekeen gaitasun bat dala uste dogu. Horrexegatik gure egunerokoan isladatzen dogu, sukaldaritza, antzerkia, eraikuntzak, etabar landuz.\nArticulo interesgarri bat ikusi nahi? Fomentar una mentalidad creativa\nLauaxeta Ikastolako Room 13 proiektua ezagutu nahi?


Protoaurignac kultura gizaki modernoari dagokiola ondorioztatu da — Unibertsitatea.Net\nHemen zaude: Hasiera › Ziztu bizian › Protoaurignac kultura gizaki modernoari dagokiola ondorioztatu da\nProtoaurignac kultura gizaki modernoari dagokiola ondorioztatu da\n2015/04/28 - Unibertsitatea.net\nNazioarteko ikertzaile talde batek Science aldizkarian argitaratu duenaren arabera Protoaurignac kultura gizaki modernoari dagokio.\nDuela 42.000 urte inguru agertu zen Protoaurignac kuktura Europako hego-mendebaldean eta hego-erdialdean. Sekula ez da izan argi kultura hori nork sortu zuen, baina garai hartan neandertalak desagertu eta gizaki modernoa agertu zen. Baina Italiako iparraldean aurkitu berri diren bi esne-hortz aztertu ostean, Protoaurignac kultura gizaki modernoak eratu zuela ondorioztatu du nazioarteko ikerketa talde batek.\nAipaingarri sinpleak eta harrizko xaflak dira Protoaurignac kulturaren ezaugarrietako batzuk, baina giza fosilei dagokienez kultura horrekin lotura duten hiru fosil baino ez dira ezagutzen. Horietako Italian aurkitutako hortz biak dira, eta hirugarrena fetu baten hondarrak.\nHortzen esmaltearen aztertuz jakin ahal izan dute kultura mota hori nortzuk sortu zuten, hain justu, haginen esmaltearen lodiera ikertuz. Dirudienez, neandertalek esmalte meheagoa zeukaten, beraz, hortz hori gizaki moderno batena dela ondorioztatu ahal izan da. Horretaz aparte, neandertalen desagerpena Protoaurignac kulturaren hedapenarekin lotuta egon daitekeela uste da, 39.000 urtean desagertu baitziren.\nHona hemen artikula osorik: Gizaki modernoa Europara iritsi zenekoa, bi hortzetan.\nEtiketak: Neandertala Esperziea Gizakia Gizaki modernoa


Jet Pribatua Gutuna Hegaldia Buffalo, NY Hegazkina alokairua Company Hurbileko\nJet Pribatua Gutuna Hegaldia New York Hegazkina alokairua Company Hurbileko\nedo Buffalo To Exekutiboa Bidaia Pribatua Jet Gutuna, Rochester, New York Air Hegazkina alokairua Company zerbitzua Near Me deitu 646-233-0228 Hutsik hanka Hegaldi buruzko berehalako aurrekontua\ngarraio-aukerak mota guztietako daude orain eskuragarri egungo bidaiari. aukerak Horien artean, ezer erosotasuna eta prestigioa jet pribatu bat baino hobea eskaintzen. Noski, guztiek ez jet pribatu bat erosteko beraiek ordaindu ahal. Hurrengo onena, ondoren, bat alokatu zure hurrengo bidaia. Herri-sinesmen aurka, Jet pribatu bat pleitatuko arrazoiak zure disko-dirua irabazi flaunting haratago joan. Artikulu hau erakutsiko dizu zergatik jet pribatuak gutuna Buffalo hegaldi bat hartzeko kontuan hartu behar duzu.\nAbantailak Pribatua joatean Of The\nDenbora aurrezten da. One sinesgarria arrazoirik Jet hegaldi pribatu bat hartu behar duzu kontuan hartu da denbora asko aurreztuko duzu laguntzen dela. aireportuko plano pribaturako ilarak horiek hartzeko komertzial hegaldien baino nabarmen laburragoak dira, bertan denbora tona bat gorde lagun zaitzake. Era, Zure hegaldia bidea egokitu ahal izango duzu zure timeline egokitzeko. bai bidaietan eta aireportuan gordeko ordu With, Denbora gehiago egin behar duzun artean aukeratu beharko duzu.\ndirua aurrezten da. Jende asko uste New York hegazkin alokatzeko zerbitzua lortzean garestia da. Oraindik, Jet alokairua jet pribatu bat zure buruari erostea baino askoz gehiago merkean. Era, denean talde gisa bidaiatzen, Jet pribatu bat alokatzeko gastuak azkenean baliteke guztiontzat sarrerak erostea baino gehiago merkean. Azkenik, uste duzu onurak lortzeko gutuna zerbitzu batetik duzu, alokatzeko kostua da dirua ongi gastatu.\ngehienez erosotasuna eskaintzen ditu. aipatu bezala, Hegazkin pribatu bat bidez hegan nabarmen moztu duzu zure itxarote eta prozesu denbora aireportuan lagunduko du. Zure bidaia eroso xehetasunak pertsonalizatu ahal izango duzu (Honi buruz gehiago geroago). are aukera dezakezu nahi dituzun erosotasun lortzeko eta zure hegaldia behar.\nbidaia xehetasun pertsonalizatu daiteke zure beharren arabera. Zure hegaldia irteera eta iritsiera dute aldi hori da egokiena zuretzat aukera dezakezu. bertan aireportuan lur aukera dezakezu, you hurbiltzeko zure xede helmugara potentzialki aireportuko trafikoa saihestuz bitartean. Are dezakezu gehitu edo saltatzeko geldialdi edo layouvers nahi baduzu!\nHori eginez gero, pribatutasun osoa ematen du. Pribatutasuna arrazoi nagusia jende askok New York hegazkin alokatzeko zerbitzua lortzean jotzea da. Jende asko, batez ere, goi-arrabolen, beren pribatutasun asko baloratzen. Jet bat pleitatuko azken aukera da, orduan pribatutasuna aire garraio. Hegaldi zehar, egin dezakezu nahi duzuna begiak prying zure mugimendu guztiak ikusten kezkatu gabe.\nHain zuzen ere, Jet hegaldi pribatu bat lortzean oso zuretzat onuragarria izan daiteke, zure lankideek, eta ikaskide bidaiariek. Jet bat pleitatuko zuretzat balio maximoa eman ahal eskuineko zerbitzu eta ekipamenduak jaso baduzu. Play segurua, arren, eta pribatua jet gutuna eta Buffalo hegaldi bat lortzeko alokatzeko zerbitzua akreditatu batetik. Zerbitzu hauek plano bat baino gehiago izan bere flota eta prest baino gehiago dira zurekin lan emateko hegaldi esperientzia onena.\nPublikoa eta Pribatua Airstrip zerrenda hurbileko Jet hegan aire garraio Niagara aireportuaren eremuan abiazio Buffalo Cheektowaga County bezala ere ezaguna, New York eta hegoaldeko Golden Horseshoe Ontario eskualdean, Kanadan http://www.buffaloairport.com/\nAthol Springs, Tonawanda, Depew, Grand Island, Bowmansville, Hanburgo, Orchard Park, Spring Creek, Tonawanda, Getzville, Lancaster, Lake View, sagarrak, East Amherst, derbia, Ipar Evans, Niagara Falls, Clarence, Ipar Boston, Clarence Center, Niagara University, Eden, East Aurora, Marilla, West Falls, Sanborn, Alden, Colden, Crittenden, Boston, Angola, Gales Center, North Collins, Hegoaldeko Gales, Lewiston, Akron, Lockport, COWLESVILLE, Brant, Model City, Stella Niagara, Farnham, Glenwood, Irving, Lawtons, Holland, Ransomville, Strykersville, Darien Center, Corfu, Youngstown, Java Herrixka, East Concord, Collins Center, Collins, GASPORT, Newfane, Springville, Bsom, Versailles, Silver Creek, Wilson, Middleport, Java Center, Perrysburg, VARYSBURG, Chaffee, GOWANDA, Sardinia, East Pembroke, Attica, North Java, Burt, Arcade, Alexander, OLCOTT, Appleton, Yorkshire, Oakfield, Forestville, Sheridan, Medina, West Valley, Dayton, Otto, Delevan, Batavia, East Otto, Dale, Barkosek, Sandusky, Van Buren Point, Dunkirk, Knowlesville, Hego Dayton, East Bethany, Varsovian, Bliss, Machias, Cattaraugus, Fredonia, Elba, Lyndonville, Lily Dale, Wyoming, South Byron, Askatasuna, Gainesville, Stafford, Leon, Cherry Creek, FARMERSVILLE Station, Albion, Silver Springs, Centerville, Ellicottville, Pike, Cassadaga, Byron, Little Harana, Franklinville, pabilioian, Brocton, Conewango Harana, Waterport, Fancher, Gaztela, Perry, Clarendon, Silver Lake, Le Roy, Stockton, Portland, Bergen, Houghton, SINCLAIRVILLE, Portageville, Hume, Rushford, Ellington, Great Harana, Gerry, Holley, Kent, Leicester, Fillmore, East Randolph, Linwood, Caneadea, RETSOF, York, Mumford, Salamanca, Piffard, Randolph, Ehiza, Dewittville, Kennedy, Westfield, Mount Morris, Churchville, Brockport, Morton, Hinsdale, Kaledonia, Black Creek, NUNDA, Kendall, Kill Buck, Clarkson, Adams arroa, Dalton, Astigar Springs, Stow, Steamburg, Belfast, Falconer, Mayville, Chautauqua, Cuba, BEMUS POINT, Geneseo, SONYEA, Scottsville, Ipar Chili, Hamlin, Allegany, Swain, San Bonabenturak, Spencerport, Celoron, Jamestown, Avon, GREENHURST, Angelica, Groveland, Lakewood, Lakeville, FREWSBURG, Westons Mills, Hego Lima, Ripley, Kare, Olean, Friendship, Rochester, Ashville, CANASERAGA, Scottsburg, Rush, West Henrietta, Hilton, Conesus, Sherman, Livonia, Belmont, Dansville, West Clarksville, Lima, Portville, Livonia Center, Derrick City, Henrietta, Russell, Honeoye, Hemlock, Bradford, North Greece, Almond, Richburg, Panama, Niobe, Sugar Grove, Duke Center, Allentown, Springwater, Bolivar, ezagutzen dut, West Bloomfield, Arkport, Ipar-ekialdeko, Findley Lake, Ceres, Eldred, Custer City, Little Genesee, Rixford, Clymer, Wayland, PERKINSVILLE, Ionia, Honeoye, Bear Lake, Mendon, arrantzale, Alfred, Pittsford, Alfred Station, Rew, Chandlers Valley, East Rochester, Wellsville, Bloomfield, Warren, Hornell, Gifford, Alma, Harborcreek, Lewis Run, Columbus, East Bloomfield, Penfield, Victor, Youngsville, Fairport, Andover, Atlanta, Shinglehouse, Cohocton, Turtlepoint, Zikloia, Webster, Wattsburg, Irvine, Erie, Napolira, Corry, East Smethport, Spring Creek, Clarendon, Union Hill, Smethport, Pittsfield, CANISTEO, Garland, Avoca, Port Allegany, Whitesville, Elgin, Greenwood, Genesee, Rexville, Roulette, Spartansburg, Union City, Waterford, Mills, Jasper, Cameron, Coudersport, TROUPSBURG, Harrison Harana, Mc Kean, Mill Village, Riceville, Fairview, Ulises, Cameron Mills, Woodhull, Edinboro, Cambridge Springs, Lake City, COWANESQUE, Girard, Sabinsville, Westfield, Knoxville, Venango, Cranesville, Albion, Chatham, Springboro\nOnena Buffalo inguruan egiten nire inguruan, besteak goi Nightlife, Jatetxeak eta Hotelak Review\nJet pribatuen alokairu Syracuse


MEMORIALEKO ARAUDIA – bandres-karolo memoriala\nSEGURTASUNA ETA PORTAERA\nEMF 2010 araudian oinarritua.\nTalde edo lasterkari guztiek laguntza eskaini beharko diete beste parte-hartzaile batek hala eskatzen badie, hura arriskuan edo mina hartuta dagoen kasuetan. Bestalde, gertueneko kontrol-gunean gertaeraren berri ematera behartuta egongo dira.\nParte-hartzaile bakoitzaren betebeharra da bere zaborra amaiera puntura edo zaborrak biltzeko adierazitako puntuetara eramatea.\nBastoiren bat hautsiz gero, kontrol-gune batean entregatu eta beste batengatik aldatzea posible izango da, ordezkorik eskura baldin badago.\nParte-hartzaileek, ibilbidean zehar kontroletan lanean ari diren kideen aginduak bete beharko dituzte.\nParte-hartzaileek sari-banaketarako lanetan lagundu beharko dute behar izanez gero; doping-kontrola pasa beharko dute eskatzen zaienean; eta egunean bertan herrian egingo den prentsaurrekoan agertzeko eskatzen bazaie bertan egon beharko dute.\nParte-hartzaile guztiek kiroltasunez jokatu behar dute eta adeitasunez portatu beharko dute beste kirolariekin, antolatzaileekin, gainbegiratzaileekin, epaiekin, kontroletako kideekin edota boluntarioekin.\nParte-hartzaile orok ezagutu beharko du LEHIAKETAREN ARAUDIA eta antolakuntzak, bere esku ez dauden arrazoiengatik, probaren aurretik edo probaren unean bertan egin ditzakeen aldaketak onartu beharko ditu.\nParte-hartzaileak proba bertan behera utzi ahalko du, nahi duenean, baina prozesu hau jarraitu beharko du:\nLasterketa bertan behera uztea beti kontrol-gune batean egin beharko da.\nKontrol-gunean itxarongo du antolatzaileek irteera-ibilbidea adierazten dioten arte.\nPROBA BERTAN BEHERA UZTEA\nAntolakuntzak probaren aste bereko asteartean erabakiko du lasterketa aurrera doan ala ez. Une horretan lasterketa bertan behera uztea erabakiko balitz, izena eman duten parte hartzaile guztiei inskripzio dirua osorik itzuliko zaie.\nDena den, eguraldia, elurra edo antolakuntzaren esku ez dagoen beste arrazoiren batengatik, probaren aurreko azken egun horietan, edo probaren egunean, bertan behera utzi behar dela erabakitzen bada, ezingo zaie parte-hartzaileei dirua itzuli.


Apirilaren 23an ospatuko dabe II. Jentilak Diman eguna - bizkaie.biz\nBizkaie! 2016-04-18 14:30 kulturbiz\nAntolaketa lanetan dabilen Txumuluxueta kultur alkarteak jakitera emon dauenez, apirilaren 23an ospatuko da II. Jentilak Diman eguna. Mitologian herriak dauen nortasuna eta aberastasuna ezagutzera emotea dau helburu ospakizunak. Aurten egun osoko programea osotu dabe, nahiz eta gaueko ikuskizuna izan ekintzarik indartsu eta deigarriena.\nDima herriak mitologian aberastasun handia dauka, oso ezaguna dan Jentilzubi zubi natural ospetsua, Baltzolako hatxuloetan kokatzen diran ipuin mitologikoak eta Petralanda sorginen akelarre lekua, besteak beste, gordeten ditu bere lur-zabaleran. Kultura aberastasun hau eguneratu, herrian eta inguruetan ezagutarazo eta belaunaldi barriei jai giroan transmitiduteko gogoz, ikuskizunak antolatu ditue, jentilak iturri bihurtuz.\nEkintzak eguerdian hasiko dira Jentilen agerrerea deitu daben ikuskizunagaz; eguerdiko 13:00ean, jentilak narruz jantzita eta adarra musika tresnea joten agertuko dira herriko plazan, ikuskizun bisual eta ozena eskainiz. Ostean, trikitixa eta adarren soinuagaz tabernaz taberna ibiliko dira eguna alaitzen. Antolatzaileak eguna soinu eta kolorez bete gura dabe eta herritarrei baserritar jantziakaz etorteko eskatu deutsee.\nArratsaldeko ekitaldiak 18:00retan hasiko dira eta ordu horretan hiru ekitaldi izango dira: umeentzat bi eta helduentzat bat. Umeentzat Ipuin mitologikoakaz jolasean izenburupean ekitaldi bi izango dira: herriko Ludotekan: 4-7 urtekoentzat txotxongiloak eta tailerra izango dira eta Liburutegian, barriz, 8 urtetik aurrerakoentzat, antzerki tailerra hasiko da. Bata zein bestean Martin txiki-ren ipuina landuko dabe panpina zein mozorroakaz.\nEta ordu berean helduentzat, Ipuin mitologikoen katalogoa aurkeztuko dabe Batzar-gelan. Katalogoan hiru multzotan banatu dabe ipuin mitologikoen gaia: lehenengo euskal mitologiari buruzko argitalpenak erakutsiko ditue; material hau gehienbat helduentzat aurreikusten da, euskal mitologian eta ipuin mitologikoetan ezagutzea sakontzeko, zein umeei etxean ipuinak kontaukeran erabilteko. Bigarren multzoan, batez be umeentzako diran argitalpenak ezarri ditue bi edade tartetan banatuta: 0-6 urte arteko umeentzako argitaratutako liburuak eta 6 urte baino gehiagoko umeentzakoak. Azkenik, hirugarren multzoan sarean online konsultau daitekeen materiala ezarri dabe; material hau audioa, bideoa, zein testua izan daiteke.\nArratsaldeko 19:00retan, beste ekitaldi bi hasiko dira, bata umeentzat eta bestea helduentzat. Umeentzako ekitaldian, Adarra joten ikasteko tailerra egingo dabe frontoi txikian; jentilak sarri adarra joten irudikatzen diranez, umeei adarrari zelan atara soinua erakutsiko jake. Eta ordu berean Liburutegian, Inmakulada Kortazarrek berbaldia eskainiko dau Sorginkerietatik bedarren erabilerea izenburupean; osasunerako bedar erabilgarriak zeintzuk diran eta zertarako balio daben azalduko da bertan.\nBaina eguneko ekintza nagusiena eta jentetsuena gaueko 22:00etan hasiko dan Jentilak Diman’16 ikuskizuna izango da. Ikuskizuna, herriko leku desbardinetatik pasau ostean, herriko frontoian amaituko dan kalejira bategaz. Ikuskizuna, jentilen eta kristinauen arteko hartu-emonak jorratzen eta erakusten dituan lau zatiko antzezlana izango da, adar-soinu, bertso, musika, abesti, jantza eta ikus-entzunezko proiekzino eta abarrez osotua.\nHerri kultura kontzeptua garatzea helburu izanik, Jentilak Diman’16ko ekitaldi guztietako partaideak dimoztarrak izango dirala emon dabe jakitera antolatzaileek. Danetara, 80 partaide inguru izango dira, danak Diman jaio edo bizi diranak. Ikuskizunaren helburuakaz bat dator herritaren parte-hartzea, izan be, herriak mitologian daukan aberastasunaren transmisinoa herritarren artean egiteko biderik onena dalako.


Gobernantza kooperatiboa - Lanki\nAzken urteotan hainbat ikerketa eta eskuhartze prozesu garatu ditugu gobernantza kooperatiboaren alorrean Mondragon Taldeko Gestio Sozialearekin elkarlan estuan. Lehenik, gobernantza kooperatiboaren diagnostiko zehatza egin genuen taldeko hainbat kooperatibetan. Diagnosia abiapuntu, gobernantza kooperatiboaren erronkak modu integralean identifikatzeko lanari ekin genion eta berrikuntzarako hainbat lan ildoen garapena abian jarri.\nGarapen honetan, mugarria izan da Gobernantza Kooperatibo Onerako Gida (2019). Azken bi urteotan kooperatibekin batera proiektu sozio-enpresarialen erronka nagusiak eta erronka hauei aurre egiteko konpartitzen dituzten estrategiak identifikatu eta estrategien garapenean gobernantza kooperatiboak betetzen duen funtzioa aztertzen dihardugu.\nEgingo dugun hurrengo urratsa izango da MONDRAGON Taldeko kooperatiben estrategian integratzen laguntzea Nazio Batuen Garapen Jasangarrirako Helburuak (2030 Agenda). Izan ere, jasangarriak toki berezia hartuko du MONDRAGON Taldeko 2021-2024 epealdirako estrategian. Norabide horretan, esku artean dugun egiteko nagusia jasangarritasunean aitzindariak diren kooperatibek beraien negozio ereduetan Garapen Jasangarrirako Helburuak txertatzeko baliatu dituzten gobernantza mekanismoak aztertzean datza.


IñakI Iurrebaso (soziologoa): “Asko edo gutxi erabiltzen ote da euskara dagoen ezagutza-mailarako?” - etakitto.eus\nIñakI Iurrebaso (soziologoa): “Asko edo gutxi erabiltzen ote da euskara dagoen ezagutza-mailarako?”\n“Euskara asko erabiltzen da dagoen ezagutza-mailarako”. Horrela eman zion hasiera bere hitzaldiari Iñaki Iurrebaso irakasle eta ikerlariak. Iurrebaso aditua da demolinguistikan, hizkuntzen portaerak neurtzen dituen disziplinan, hain zuzen ere. Esan zuenez, “hizkuntza baten gaitasuna beti dago erabileraren gainetik. Beraz, alderaketa-molde horrek ez du balio ezagutza eta erabilera-maila aztertzeko”.\nAztertutako datuen arabera, badirudi gaur egungo euskararen erabilera-maila hiztunek daukaten hizkuntza gaitasunaren gainetik dagoela.”Ondorio horretara iritsi gara erabilera-datuak eta gaitasun-datuak alderagarritasun irizpideekin landu eta euren artean zuzenenan alderatuta. Eta ondorio berera iritsi gara, halaber, hizkuntza-gaitasunaren araberako hiztun-multzoek egiten duten erabilera aztertuta”, esan zuen.\nIkuspegi berri horrek orain arte euskaldunok geure buruaz izan dugun ikuspegia errotik aldatzen du (gaitasunean indartsu, erabileran ahul deitu dugun hori), “askotan uste izan dugunaren kontra, erabilera-maila ez baitago gaitasun-mailak eska zezakeenaren azpitik, horren gainetik baino”.\nIurrebasok esan zuen hizkuntza-gaitasunari buruzko datu berrituek baieztatu egiten dutela euskarak bizi duen gutxiagotze egoera larria. Datuek gordin azaleratzen dute, bere ustetan, “gaitasunean ere euskara izugarri ahul dagoela Euskal Herrian erdaren aldean. Hiztunen %7,4ri bakarrik zaio errazago euskaraz hitz egitea erdaraz baino, eta aldiz, erdaraz errazago moldatzen direnak %84,6 dira. “Gure hizkuntza-komunitatea gaixorik dago” bere ustez.\nBestetik, ordea, hizkuntza-gaitasunari buruzko datu berritu hauek eta erabilera-datuak harremanetan jartzen baditugu, eta dagoen gaitasun-mailarako erabilera handia dela onartzen badugu, zeharkako ondorio pozgarri batera iritsiko gara bere ustetan: “Euskaldungoa leiala da bere hizkuntzarekiko”.\nLaburki esanda, Iñakik azaldu zuenez, “hizkuntza-gaitasunari dagokionez, euskara oso ahul dago erdaren aurrean, euskarazko nagusitasuna duten hiztunak oso gutxi dira gaur egun”.\nBestalde, erabilera-maila horren gainetik dago nabarmen (logika instrumentalari jarraituta egokituko litzaiokeena baino gehiago erabiltzen da euskara).\nAzkenik, euskararekiko jarrera eta motibazioa litzateke hiru ardatzen artean mailarik gorenean genukeena.\n« Jon Maia: “Erakundeek salto handia eman behar dute, baina ez dira ausartzen” [EGURALDIA] Eguraldi goibel hasiko da, baina ostarteak zabalduko dira arratsaldean »


POLTSA-LAPURRA - Andrea Camilleri\nPolizia-buruak eskura beste inor izan ez eta kongresu eta biltzarretara Montalbano Montelusako polizia-etxearen ordezkari bidaltzen zuen bakanetan, komisarioak zigortzat edo bere kontrako iraintzat hartzen zuen. Parte-hartzaileen hitz puztuak, ongietorriko agurrak, laudorioak eta kritikak, arrakasta-desirak eta apokalipsi seguru baten iragarpenak entzuten zituenean, halako nekeak eta nahigabeak hartzen zuten ezen gainerakoen galderei “bai” edo “ez” ilun eta murduskatuekin erantzuten zien. Eztabaida orokorrari egin behar zion ekarpena murritzmurritza zen: hamabost lerro ederki kostata pentsatuak, gaizki idatziak eta okerrago irakurriak. Mugetako poliziarentzako Europako araudiari buruz Montalbanok eman beharreko hitzaldia hirugarren laneguneko goizeko hamar eta erdietarako zegoen programatua, baina, lehenbiziko egunaren bukaerarako, leher egina zegoen, eta bere artean egiten zuen etsiko ote zuen beste bi egunez. Palermoko Centrale hotelean zegoen ostatu hartuta: ongi pentsatuta aukeratu zuen, bere lankide italiar eta atzerritar guztiak beste hotel batzuetan zeudelako hain zuzen. Halako ilun beltzaren barreneko argi bakarra Giovanni Catalisano izan zen, haur-eskolatik batxilergora bitarteko ikaskidea, afaltzera gonbidatu baitzuen. Oihalen handizkako salmentan aritzen zen; bi seme-alaba zituen bere emazte Assunta Didiorekin, zeinak herentzian hartua baitzuen bere aita Antonioren, hots, Palermoko printze-etxeetako monzù ospetsuaren sukaldaritzarako gaitasunaren hamarrena. Hamarren hori, halarik ere, aski eta sobra zen: komisarioa sinetsia zegoen hiltzeko momentuan Assuntina andreak prestatzen zituen bazkariez oroituko zela, eta, hortaz, mingarriagoa izanen zitzaiola joan beharra. Bigarren eguna bukatu zenean, Ingalaterrako, Alemaniako eta Holandako ordezkariak ingelesez, alemanez eta nederlanderaz mintzatu ondoren hurrenez hurren, Montalbanok lehertzeko zorian zuen burua. Horregatik, bere adiskide Catalisano bila joan zitzaionean, berehalaxe sartu zen autoan. Afaria espero baino hobea izan zen, eta afalondoko solasaldia hagitz lasaigarria: Assuntina hitz gutxiko emakumea zen, baina bere senar Giovanni, ordainean, erantzun bixi eta burutsuko gizona zen. Komisarioak halako batean erlojura begiratu zuenean, ia goizaldeko ordu bata zela ikusi zuen. Orduan, jaiki, bikoteari goxoki agur esan, larruzko jaka jantzi, eta kalera atera zen, bere adiskideak laguntzeko eginiko eskaintzari ezezkoa emanda.\n— Hotela hurbil dago. Ez kezkatu, ez ezazu lanik hartu, hamar minutuko paseoak on eginen dit. Atera eta segituan, bi ustekabe desatsegin izan zituen: euria, eta hezurrak gogortzen zizkion hotza. Orduan, hotelera ustez gogoratzen zituen lasterbide batzuetan barna joatea erabaki zuen. Eskuan, biltzarrean eman zioten karpeta zeraman: ezker eskuarekin, buru gainean eutsi zion, euritik pixka bat babesteko, gogotik ari baitzuen. Kalexka bakarti eta argi gutxikoetan ibili eta gero, galtzak urez txipaturik, desanimatu zen: okerreko bidea hartua zuen, ez zen dudarik.\nCatalisanoren eskaintza onartu izatera, ordurako, hoteleko gelan egonen zen, babespean. Kalexkaren erdian zutik zegoen bitartean, duda egiten baitzuen zer zen hobe -atari batean babestu eta atertu arte esperatu edo kemena hartuta aurrera segitu-, atzetik hurbiltzen ari zitzaion moto baten hotsa aditu zuen. Pasatzen uzteko baztertu, baina durduzaturik gelditu zen motoaren asots burrunbatsua zela-eta, bat-batean azeleratu baitzuen. Durduzak istant bakar bat iraun zion, baina norbaitek artean ere euritik babesteko buru gainean zeraman karpeta kentzen saiatzeko aprobetxatu zuen. Tirazoaren ondorioz, komisarioa jiratu, eta motozalearen parean gelditu zen; motozalea, berriz, hankak pedaletan, karpeta kentzeko eginahalak egiten ari zen, baina Montalbanok indarrez eusten zion ezkerreko eskuko behatzekin. Tirabira zentzugabe hark segundo batzuk iraun zuen: zentzugabea, bai, karpeta, garrantzirik gabeko paperez betea, balio handiagokoa bihurtu baitzen lapurraren begietan Montalbanok halako enpeinuarekin eusten zionez. Komisarioa erreflexu onekoa izan zen beti, eta hartan ere bai, eta kontraerasora pasatzeko gauza izan zen. Motoari jo zion ostiko bortitzak areago ahuldu zuen lapurraren oreka kaxkarra, eta lapurrak nahiago izan zuen amore eman, abian jarri, eta alde egin. Baina ez zen oso urrutira joan, zeren, kalexkaren bukaeran kasik, buelta eman, eta farola baten azpian gelditu baitzen, motoa erralentian zuela. Goitik behera beltzez jantzita, burua kasko integralaren barrenean ezkutaturik, motozalea irudi mehatxugarria zen, Montalbanori berriz ere desafio egiten ari zitzaiona.\n— Eta zer arraio eginen dut nik orain? —galdetu zion Montalbanok bere buruari, larruzko jaka bere lekuan jartzen zuen bitartean.\nEz zuen berriz karpeta buru gainean paratu; erabat txipatua zegoen: ura lepotik sartu, bizkarretik jaitsi, eta galtzetatik behera ateratzen zitzaion, baita zapata barrenera ere. Buelta erdia egin, eta lasterrari eman? Ezta pentsatu ere: barregarri geldituko zen, eta, gainera, motozaleak berehala harrapatuko zuen, aise, eta mendekua hartu. Aurrera jarraitzea, beste aukerarik ez zegoen. Montalbano, poliki, ezkerreko eskuan karpeta balantzaka eramanez atzera-aurrera, oinez hasi zen, egun eguzkitsu batean paseoan balebil bezala. Montalbano motozaleari hurbiltzen, eta motozalea hari begira, zirkinik ere egin gabe: estatua bat zirudien. Komisarioa moto aldera joan zen zuzenean, eta, aurreko gurpilaren parera ailegatuta, gelditu egin zen.\n— Gauza bat ikustea nahi diat —esan zion motozaleari. Karpeta ireki, eta irauli zuen: paperak lurrera erori ziren, busti, eta lohiz zikindu. Eta itxi ere egin gabe, Montalbanok karpeta hutsa ere bota zuen lurrera.\n— Probetxu handiagoa aterako huen atso bati pentsioa ebatsita.\n— Nik ez zieat ebasten emakumeei, ez zaharrei ez gazteei —ihardetsi zuen lapurrak mindu antzean.\nMontalbanok ezin izan zion sobera ongi erreparatu ahotsari, kasko barrenetik aski mudatua ailegatzen baitzitzaion.\nBatek daki zergatik, komisarioak desafioan aurrera egitea erabaki zuen.\nJakaren barreneko sakelara esku bat sartu, diruzorroa atera, ireki, ehun mila lirako billete bat aukeratu, eta lapurrari eskaini zion.\n— Aski duk dosi baterako?\n— Ez diat limosnarik onartzen —esan zuen motozaleak, Montalbanoren eskua bortizki baztertuz. —Hala bada, gabon pasa. A, aizak, esadak gauza bat: zer kale hartu behar dut Centralera ailegatzeko?\n— Dena zuzen, bigarrena ezkerrera —erantzun zuen lapurrak sekulako naturaltasunez.\nMontalbanoren hitzaldia behar zen orduan hasi zen, hamar eta erdietan, eta hamaikak laurden gutxitan bukatzekoa zen, hamabost minutuko eztabaidari lekua egiteko. Baina hizlariaren eztulaldi, eztarri-leuntze, arnasots eta atruxen artean, hamaikak arte iraun zuen. Aldi bereko itzultzaileek beren denbora guztiko momentu latzenak pasatu zituzten: jendaurrean hitz egin behar zuenetan komisarioari agertzen zitzaion totel-solasari, oraingoan, sudurmintzoa gehitu zitzaion, hau da, sudurra tapatuta izanda kontsonanteen soinua aldatzen duzuneko mintzaira bitxi hori. Ez zuen inork deusik ere ulertu. Nahasmendu-une baten ondoren, denboraren arduradunari argia piztu zitzaion, eta hasiera eman zion eztabaidari. Horrela, bada, Montalbanok modua izan zuen biltzarra utzi eta polizia-etxera joateko. Gogoan zuen Palermoko polizia-burua zenak, urtebete lehenago, tirazoen kontrako brigada berezi bat sortu zuela, eta horri publizitate handia eman ziotela uharteko telebista eta egunkariek. Zerbitzuaren berri ematen zuten argazki eta grabazioetan, kaleko arroparekin jantzitako polizia gazteak ikusten ziren, irristailuen eta moto berri eta distiratsuen gainean, poltsa-lapurrei jarraitzeko, atxilotzeko eta lapurtutako gauzak berreskuratzeko prest.\nBrigadako burutako, Tarantino komisario-ordea proposatu zuten. Gero, ez zen berriz hitzik aditu iniziatiba hartaz.\n— Tarantì, hi arduratzen haiz oraindik poltsa-lapurren brigadaz?\n— Zer, adarra jo nahian? Sortu eta handik bi hilabetera desegin zuan brigada. Konprenituko duk: hamar gizon lanaldi erdian, eta egunean, batez beste, halako ehun ebasketa!\n— Zera jakin nahi nian…\n— Begira, alferrik duk nirekin mintzatzea. Nik txostenei zigilua jarri besterik ez nian egiten; irakurri ere ez nitian egiten.\nTelefonoa goratu, purrustada bat bota, eta berriz utzi zuen. Ia berehalakoan, norbaitek atea jo, eta hogeita hamar urte inguruko gizon bat azaldu zen, jator itxurako gazte bat.\n— Salvo, hau Palmisano inspektorea duk. Palmisano, Montalbano komisarioak gauza bat galdetu nahi dik.\n— Zure esanetara.\n— Jakin-mina besterik ez da, txikikeria bat. Zer dakizu antzinako moto bat erabiliz egindako poltsa-lapurretez?\n— Zuretzat zer da antzinako moto bat?\n— Zer dakit nik! Laverda bat, Harley-Davidson bat, Norton bat…\nTarantino irriz hasi zen.\n— Hori burutazioa! Ume bati goxokiak lapurtzeko Bentley batean joatearen pareko!\nPalmisanok, aldiz, serio jarraitu zuen.\n— Ez, ez dakit deus. Nahi duzu beste zerbait?\nMontalbano beste bost minutuz gelditu zen solasean bere lankidearekin; gero, agurtu, eta Palmisanorengana joan zen.\n— Etorriko zara nirekin kafe bat hartzera?\n— Ez dut denbora askorik.\n— Bost minutu aski izanen dira.\nPolizia-etxetik atera, eta aurkitu zuten lehenbiziko ostatuan sartu ziren.\n— Bart gauean gertatu zaidana kontatu nahi dizut.\nPoltsa-lapurrarekiko enkontrua kontatu zion.\n— Atxilotzea nahi duzu? Ez dizu deus lapurtu, nik dakidala —egin zuen Palmisanok.\n— Ez. Ezagutu nahi nuke, besterik ez.\n— Nik ere bai —onartu zuen inspektoreak, ahotsa apalduz.\n— Norton 750 bat zen —gaineratu zuen komisarioak—, seguru baino seguruago nago.\n— Konforme —onartu zuen Palmisanok—, eta goitik behera berdin jantzita zihoan, kasko eta guzti.\n— Bai. Ezin izan nuen matrikula ikusi plastikozko zerrenda beltz batekin estalita zegoelako. Zer diozu zuk?\n— Brigadan lanean ari nintzen bigarren hilabetean izan zen. Gutxi falta zen eguerdian banketxeak ixteko. Commerciale-ren parean nengoen, eta gizon bat atera zen poltsa batekin. Orduan, Norton 750 beltz batean zihoan tipo batek tiraka kendu zion. Hari segika atera nintzen. Baina alferrik: nik Guzzi bat neukan.\n— Lapurra azkarragoa zen?\n— Ez, nagusi, hobea. Zorionez, ez zegoen zirkulazio handirik. Ennako gurutzeraino ailegatu ginen, hura aurrean eta ni atzean. Orduan, baso-pista batera sartu zen.\nEta ni atzetik. Nonbait, motocrossa egin nahi zuen. Baina, bihurgune batean, nire motoak harri-txintxarretan labain egin, eta ni hegan atera nintzen. Kaskoak salbatu ninduen, baina eskuineko zangoa odoletan nuen, min ematen zidan. Altxatu, eta, aurrenekoa, bera ikusi nuen. Gelditua zen. Irudipena izan nuen zutik jartzeko gauza izan ez banintz niri laguntzera etorriko zela. Nolanahi den, hari begirik kendu gabe Guzzira hurbiltzen ari nintzen bitartean, espero ez nuen zerbait egin zuen. Poltsa lapurtu berria goratu, eta erakutsi zidan. Ireki, barrenera begiratu, berriz itxi, eta bide erdira bota zuen. Gero, Nortonarekin buelta eman, eta ospa egin zuen. Mainguka, poltsa biltzera joan nintzen. Ehun milioi zeuden ehun milako billetetan. Polizia-etxera itzuli, eta txostenean zera idatzi nuen: borroka baten ondoren berreskuratu nuela lapurtutakoa, baina lapurrak ihes egitea erdietsi zuela. Motoaren marka ere ez nuen paratu.\n— Ulertzen dut —esan zuen Montalbanok.\n— Tipo hori ez zebilen diru bila —gehitu zuen Palmisanok isilune baten ondoren, bere arrazoibideari akabera emanez bezala.\n— Eta, zure ustez, zer nahi zuen?\n— A! Beste zerbait agian, baina ez dirurik. Pertsona argia zen Palmisano hori.\n— Izan duzu inoiz antzeko kasuren baten aditzerik?\n— Bai, handik hiru hilabetera. Orain beste toki batean ari den lankide bati gertatu zitzaion. Hark ere berreskuratu zuen lapurtutakoa: lapurrak berak itzuli zion. Hark ere, txostenean, ez zuen identifikaziorako datu baliozkorik eman.\n— Beraz, noizbehinka paseatzera ateratzen den lapur bat dugu…\nPalmisanok ezezkoa egin zuen buruaz.\n— Ez, komisario jauna, ez da “noizbehinka” paseoan ateratzen, zuk diozun bezala. Desafiorako grinari eutsi ezin dionean baizik ez du egiten. Galdetu nahi didazu besterik?\nAlferrekoa zen jatea: katarroak zapore guztiak estaltzen zizkion. Biltzarra hiru eta erdietan hasiko zen berriz; hiru ordu luze zituen manten azpian bero-bero egoteko. Gelara aspirina bat eta telefono-liburua eraman ziezazkiotela eskatu zuen. Gogora etorri zitzaion zaletasun guztiek, berdin zeta-harrak hazteak zein etxean bonba atomikoak fabrikatzeak, bakoitzak bere elkartea duela, klub bat, bazkideek elkarri informazioa edo pieza arraroak emateko, eta, noiz edo noiz, mendiko txangoren bat-edo antolatzen dutela. “Motocar” bat aurkitu zuen, baina ez zekien zer zen, gero “Motoclub” bat, eta horren telefonoa markatu zuen. Gizon-ahots goxo batek erantzun zuen. Komisarioak, nahasi antzean, berriki Palermora aldatua zela adierazi zion, eta informazioa eskatu zuen, igual klubean izena emateko. Besteak erantzun zion ez zegoela horretarako inongo problemarik, eta, gero, bat-batean ahotsa apalduz, bestea zer sektatako kidea den galdetzen duenaren tonuaz, esan zion:\n— Harleyzalea zara?\n— Ez, ez —erantzun zion komisarioak xuxurlaka.\n— Zer moto duzu? —Norton bat.\n— Konforme. Orduan, hobe duzu Nor-clubera joan, gure adarretako bat baita. Har ezazu telefono-zenbakia.\nArratseko zortzietatik aurrera aurkituko duzu norbait.\nBadaezpada ere, berehala markatu zuen. Ez zegoen inor. Beste ordubetez egiten ahal zuen lo, biltzarraren itxiera-ekitaldira joan baino lehen. Esnatu zenean, oso ongi zegoen: katarroa ia erabat joana zitzaion. Erlojura begiratu, eta, hasieran, izutu zen: zazpiak. Alferrik zenez biltzarrera agertzea, patxadan ibili zen, estutu gabe. Zortziak eta bostean, hoteleko atondotik telefonoz deitu, eta neska gazte baten ahots fresko batek erantzun zion. Hogei minutu gabe, klubaren egoitzan zegoen, eraikin dotore bateko beheko solairuan. Ez zegoen inor: bakarra, telefonoz erantzun zion neska gaztea, diru-ordainik gabe bulegari-lana egiten zuena gaueko zortzietatik hamarrak arte. Zeregin berean aritzen ziren, txandaka, klubeko bazkide gazteenak. Hain atsegina zen non komisarioak ez zion kontatu nahi izan Palermon bizitzen jarritako nortonzalearen istorioa. Nor zen esan zion, eta horrek ez zuen erreakzio bereziki kezkagarririk sortu gaztearengan.\n— Zergatik etorri zara hona?\n— Ba, begira, elkarte eta klub guztien zentsua egitea agindu digutelako, kirol klubena eta bestelakoena. Ulertu duzu?\n— Ez —erantzun zuen gazteak—. Esadazu zer nahi duzun, eta nik esanen dizut, hau ez da elkarte sekretua.\n— Denak zarete hain gazteak?\n— Ez. Rambaudo jaunak, konparaziora, aspaldi bete zituen hirurogei.\n— Baduzu taldearen argazkirik? Neskak irribarre egin zuen.\n— Zer interesatzen zaizu, izenak edo aurpegiak? —eta Montalbanoren atzeko pareta seinalatu zuen—.\nOrain bi hilabetekoa da —gehitu zuen—, eta denok gaude.\nArgazki bat zehatz eta argia, aire zabalean hartua, mendian. Hogeita hamar lagunetik gora, denak uniformaturik: goitik behera beltz, eta botekin. Komisarioak arreta handiz begiratu zien aurpegira. Bigarren lerroko hirugarrenera ailegatu zenean, bihotzondoko bat sentitu zuen. Ez zekien nola eta zergatik, baina seguru zegoen berari irribarre egiten zion hogeita hamar urte inguruko gazte atletiko hura zela lapurra.\n— Asko zarete —esan zuen.\n— Kontuan izan probintzia osoko kluba dela.\n— Jakina. Baduzu erregistrorik?\nBazuen, eta ordena perfektuan. Bazkidearen argazkia, izena, abizena, lanbidea, helbidea eta telefonoa. Motoaren matrikula, ezaugarri nagusiak eta bestelako xehetasunak. Bazkide-kuotak sei hilabetetik eguneratuak. Beste datu batzuk. Orri-pasaka begiratu zuen erregistroa, sakela batean zeraman gutun-azal baten atzealdean apunteak hartzen ari zelakoa eginez. Gero, neskari irribarre egin, telefonoz hitz egiten ari baitzen, eta atera zen. Buruan hiru izen eta hiru helbide zituen. Baina Nicolò Nuccio abokatuarena —Libertà kalea, 32, Bagheria, 091232756 telefonoa— letrakera beltzean idatzita bezala zeraman.\nKontua lehenbailehen konpontzea zen hoberena. Topatu zuen lehenbiziko telefono-kabinan zenbakia markatu, eta ume batek erantzun zion.\n— Kaixo! Kaixo! Nod zada zu? Zed nahi’zu? Lau urte ere ez zeukan.\n— Aitatxo hor da?\n— Odain deituko’iot.\nTelebista ikusten ari ziren; zeraren ahotsa aditzen zen… Norena zen ahots hori? Ez zuen denborarik izan bere buruari erantzuteko.\nAhotsa kaskoak itota eta mudatuta adituagatik, komisarioak ezagutu egin zuen. Ez zegoen zalantza izpirik.\n— A! Badut zure aditzea.\n— Baita nik ere zurea.\nBesteak ez zuen erantzun, ez zuen galdetu. Montalbanok telefonoaz bestaldeko arnasa-hots sakona aditzen zuen. Bigarren planoan, telebista. Orain bai: Mike Bongiorno aurkezlearen ahotsa zen.\n— Zu eta biok bart gauean elkarrekin egon ginela pentsatzeko arrazoiak ditut.\n— Bai, abokatu jauna. Eta berriz elkartzea nahi nuke.\n— Bart gaueko toki berean?\nItxuraz behinik behin, ez zuen batere kezkatzen harrapatu izanak. Are gehiago, bromazale ageri zen.\n— Ez, sobera deserosoa. Nire hotelean esperatuko zaitut, Centrale-n, badakizu. Bihar goizean, bederatzietan.\n— Hantxe izanen naiz.\nOngi bazkaldu zuen portuaren ondoko jatetxe batean. Hamaikak aldera hotelera itzuli, eta, bi orduz, Simenonen nobela bat irakurtzen aritu zen, oraingoan ez nobela beltza. Ordu batean, argia itzali, eta lokartu zen. Goizeko zazpietan, gelara kafe espres bikoitza eta Giornale di Sicilia eramateko eskatu zuen.\nZutik eta izerdi-patsetan jarrarazi zuen berria letrakera beltzean idatzia zegoen, lehenbiziko orrialdean: agerikoa zen berria juxtuan ailegatua zela inprimatu zezaten. Zioenez, aurreko gaueko hamar eta erdietan, geltokitik hurbil, poltsa-lapur bat harribitxi enpresa bateko agente bati erakusgai-sorta ebasten saiatu zen, eta merkataritzako agenteak, gogor egiteko, tiro egin, eta hil zuen. Guztien harridurarako, lapurra identifikatu zuten: Nicolò Nuccio abokatua zen, hogeita hamabi urtekoa, bat ere diru problemarik ez zuena, Bagheriakoa. Nucciok —jarraitzen zuen egunkariak— ez zuen bizitzan inongo premiarik lapurtzen ibiltzeko. Tirazoa egiteko erabilitako motoak -Norton beltz bat- hamar bat milioi lira balio zuen. Zer ote zen hura? Nortasun erdibitu bat? Tragedia bihurtutako broma bat? Erronka absurdo bat?\nMontalbanok egunkaria ohe gainera jaurti, eta janzten hasi zen. Nicolò Nucciok bazeukan bilatzen ari zena, eta komisarioak, agian, Montelusarako zortzi eta erdietako trena hartzen ahalko zuen. Handik deituko zuen Vigàtako polizia-etxera. Eta baten bat joanen zitzaion bila.


Hasi da errenta kanpaina - Sakana - Guaixe.eus\nHasi da errenta kanpaina\nGuaixe 2020-05-08 10:05\nErrenta-aitorpena kanpainaren aurkezpena eginzuten Oskar Martinez de Bujandak, Elma Saizek eta Marta Uhartek.\nGarilaren 20ra arte luzatuko da. COVID-19k sortutako egoeraren ondorioz, aitorpenak bitarteko telematiko eta telefonikoen bidez egitearen aldeko apustua egin da.\nNafarroako Foru Ogasunak 2019ko Errenta Kanpaina jarri zuen herenegun. COVID-19k eragindako pandemiak markatuta heldu da aurtengo kanpaina. Horregatik, Nafarroako Gobernuak aurten errenta etxetik egiteko gonbidapena zabaldu du. Horretarako, bide telematiko eta telefono bidezko arreta pertsonalizatuaren aldeko apustua egin du. Zergadunen eta Ogasun Departamentuko langileen osasuna zaintzeko helburuarekin, kanpaina bi formatutan diseinatu da: On-line Errenta eta Errenta Gidatua.\nOn-line Errentaren sistemaren bidez, zergadunak bere aitorpena Internet bidez egin dezakete www.errenta.nafarroa.eus web orrialdean, eta behar izanez gero, telefono bidezko aholkularitza jasotzeko aukera dute 948 106 106 zenbakira hots eginda. Bestetik, Errenta Gidatuaren sistemarekin, zergadunak bere aitorpena egiteko baimena emanen dio Foru Ogasunari, aurretik hitzordua eskatuaz 948 505 505 edo 948 505 506 telefonoetara deituta.\nErrenta Aitorpenarekin loturiko izapideak egiteko, beharrezkoa izanen da ziurtagiri digitalaren edo Nortasun Agiriaren eta PINaren bidez baimentzea. Aurtengo berrikuntza da NAN+PINa eskuratu daitekeela Ogasunaren web orrialdean (www.hacienda.navarra.es), jaioteguna eta Nafarroako Identifikazio Pertsonaleko Kodea jarrita.\nOgasunak egindako errenta-aitorpen proposamenak. Bakoitzak berea www.errenta.nafarroa.eus web orrialdean kontsultatu dezake. Proposamen horien %68a zergadunaren aldekoak dira, eta guztira 73,7 milioi euro batzen dute. Itzultzeko eskubidea duten zergadunek maiatzaren 11tik aurrera hasiko dira jasotzen. Ogasunari ordaindu behar dioten zergadunek, berriz, aukera dute zenbatekoa zatikatzeko. Lehen epea uztailaren 20ra bitartekoa da eta bigarrena azaroaren 20ra bitartekoa.\nUEMAk eta hainbat erakunde publikok elkarlanean sustatu dute kanpaina, administrazioa euskalduntzeko beste pauso bat gisa. Herritarrei errenta-aito...


Lewis - Wikipedia, entziklopedia askea.\nNASAko satelite batek ateratako Lewis uhartearen aireko ikuspegia.\nLewis / Leòdhas\n9000 biztanle inguru\nEskoziarrak: gaeldarrak, anglosaxoiak eta norvegiarren ondorengoak.\nLewis edota Lewis uhartea (ingelesez Lewis edo Isle of Lewis, eskoziako gaeleraz Leòdhas edo Eilean Leòdhais) Eskoziako ipar-mendebaldean dauden Kanpoko Hebridak uhartediko Lewis eta Harris uhartearen iparraldeko zati laua da, aldiz, uharte horretako hegoaldeko eremu menditsuari Harris deitzen zaio. Berez Kanpoko Hebridak uhartediko uharterik handiena da. Hegoaldeko zatia berriz Harris uhartea da. Udalerririk populatuena, bertako hiriburua eta portu nagusia Stornoway da.\nLewis uhartearen erdialdeko landaren ikuspegia\nLewis uhartea Explorescotland.net webgunean ikusgai (Ingelesez)\nKanpoko Hebridetako Kontseiluaren webgunea (Ingelesez) (Eskoziako gaeleraz)\nMultimedia: Isle of Lewis


IZOKIN KETATUAREN SOLOMOA - 200gr. - Keia | Ekonomatua\nETXEA eta ZAINTZA PERTSONALA\nIZOKIN KETATUAREN SOLOMOA - 200gr. - Keia\nBazkideentzako prezioa: 10,10 €\nKeiak burututako keztatze teknikaren ideia eta arazketa duela 20 urte hasi zen, Kepa Freire Ortueta gastronomo ospetsuak hotzean keztatzeko teknika hau ezagutzeko eta garatzeko aukera izan zuenean Finlandian.\nItzuli ondoren, finlandiako antzinako teknika hori bera, ketua egiteko, aldatu egin zen denboraren poderioz, bertako zur nobleen erabilera goxoagoa zelako, eta, azkenik, aukera desberdinekin esperimentatu ondoren �?? gatzak, azukreak eta hainbat ezaugarritako egurrak �??, gaur egun Keiari bere nortasuna ematen dion formula lortu zen.\nKepa Freirek harreman estua izan zuen Bilboko Casa Rufo jatetxearekin 1994an, eta aholkularitza eskaini zien ketuaren eta ahatearen produktuen elaborazio-prozesuari buruz. Adiskidetasun horri eta elikagai mota horrek Etxe Rufon lortutako ospeari esker, beste urrats bat ematea erabaki zen, eta 2005ean Keia sortu zen merkatuan zegoen hutsune bat betetzeko, hau da, kalitatezko artisau-ketua.\nJATORRIA: Lemoa (Bizkaia)\nEKOIZPEN DISTANTZIA: 25 km\nDESKRIBAPENA: 200 gramo, hutsean eta enbalaje isotermikoa hermetikoki itxita duen ontzia.\nJatorri eskoziarreko, haragi samurreko eta luxuzko izokinaren lehengaiaren hautaketa zorrotza. Keiaren keztatzeko prozesuak -teknika tradizionaletan oinarrituta- jatorrizko testura eta zapore bikaina ematen dizkio produktuari. Hotzean egiten da, aurretiazko tratamendurik gabeko zur nobleetatik datorren ke naturalarekin; berehala ontziratzen eta ultrakontserbatzen da kalitatea bermatzeko, inolako koloratzaile eta kontserbatzailerik gabe.\nSolomo ketuak, 8-9 kg-tik gorako izokin heldu eta koipetsuetatik datoz.\nAiaraldea Ekintzen Faktorian kokatutako ekimena da. Elikadura burujabetza lantzen du produktu ekologikoak eta bertokoak eskainiz dendan, kantinak eta sukaldean.\n(+34) 722 846 762


Indarkeria ekonomikoari aurre aginez - Teila Fabrika\nIndarkeria ekonomikoari aurre aginez\nFecha: Irailaren 24a\nPonentes: Migress, Mbolo, Maitelan, Gure Haizeak, Enarak, Artea Sarea, Olatukoop\nIndarkeria ekonomikoari aurre aginez cantidad\nOlatukoopek, Kooperatibak Denontzat egitasmoaren aterkipean «Indarkeria ekonomikoari aurre eginez. Experiencias desde colectivos migrados» jardunaldia antolatu du. Jardunaldi honekin azken hilabeteetan Dekolonialismoa, Feminismoa eta Koperatibismoa hizpide izan dituen formakuntza zikloari itxiera borobila eman nahi diote.\n«Ekonomia sozial eta eraldatzaileak bizi dugun indarkeria ekonomikoari aurre egiteko tresna eraginkorra dela frogatu nahi dugu jardunaldi hauekin eta horregatik, Euskal Herrian lan eta bizi diren migratutako pertsonek abian jarritako esperientzia praktikoak lehen eskutik ezagutzeko aukera izango dugu.\nPertsonen arreta eta zaintza sektoreko langileen lan baldintzak hobetzeko antolatutako Maitelan kooperatiba izango da bertan, bai eta Gurehaizeak ileapaindegi komunitarioko kideak ere. Arrazialiatzatuko pertsonen ondoan lan egiten duen Enarak kooperatiba ere ezagutuko dugu eta azkenik, Artea herrian errefuxiatuei harrera egiteko sortutako egitasmoaren nondik norakoak azalduko dizkigute. Era berean, migratzaileen eskubideen alde Katalunian lanean den Migress proiektua izango dugu gonbidatu berezi.\nJardunaldiak goizeko 10.00tan hasi eta 13.00tan amaituko dira. Bertan parte hartzeko email honetara erantzun beharko da, izena emanez: koopdenontzat@olatukoop.eus\nAnimatu parte-hartzera eta besarkada bat!»


Prezioak %1 igo dira urrian, petrolioa etengabe garestitzen ari delako | Consumer\nPrezioak %1 igo dira urrian, petrolioa etengabe garestitzen ari delako\nJantzi eta oinetakoen taldea izan zen inflazionistena joan den hilabetean\nPetrolioak urrian izan zuen igoera geldiezinak —Brentek 50 dolar lortu zituen— Kontsumoko Prezioen Indizea (KPI) %1 igo zuen hilabete horretan; beraz, urtarriletik metatutako inflazioa %3,1ekoa da jada, eta urtetik urterako tasa %3,6koa, lau hamarren gehiago, Estatistika Institutu Nazionalak gaur jakinarazi dituen datuen arabera (INE).\nAurreko hilabetean, jantzien eta oinetakoen taldea izan zen inflazionistena. Prezioak %8,5 igo ziren, merkealdien amaieraren eta denboraldi berriaren hasieraren ondorioz. Ondoren, irakaskuntza dator (%2), unibertsitate-ikasturtearen hasiera, eta garraioa (%1,2), petrolio gordina garestitu zelako.\nEtxebizitza-taldeak ere garestitu egin ziren (% 0,9), berokuntzarako gasolioa, tresneria (% 0,5), medikuntza eta beste ondasun eta zerbitzu batzuk (% 0,1) igo zirelako.\nBalantzaren beste aldean aisia eta kultura daude. Horien prezioak %0,9 jaitsi ziren urrian, pakete turistikoak eta komunikazioak jaitsi egin zirelako (%0,1), telefonia-ekipoak jaitsi zirelako; aldiz, elikagaien eta edari ez-alkoholdunen, edari alkoholdunen eta tabakoaren prezioak eta hotel, kafetegi eta jatetxeen prezioak ez ziren aldatu.\nAzken hamabi hilabeteei dagokienez, EINek nabarmendu ditu garraioak eragindako garestitzeak (%8,1), erregaien gorakadagatik; edari alkoholdunak eta tabakoa (%5,7); etxebizitza (%4,6), eta hotelak, kafetegiak eta jatetxeak (%4).\nEra berean, erregaiek eta erregaiek %15,3ko igoera izan dute prezioetan; energia-produktuek, %11,6koa; elikagai prestatuek, edariek eta tabakoak, %4koa, eta industria-ondasunek, %3,7koa.\nAzken urtean, gora egin dute, halaber, kontserbako frutek eta fruitu lehorrek (%19,3); olioak eta koipeek (%15,7); hiriarteko garraio publikoak (%8); tabakoak, sendagaiek eta material terapeutikoak (%7,5); ardi-haragiak (%7) eta ogiak (%6,4).\nAutonomiei dagokienez, Errioxak izan du prezio-igoerarik handiena urrian (% 1,6), ondoren Kantabria, Gaztela-Mantxa eta Galizia (% 1,4); Aragoi, Extremadura, Murtzia, Asturias eta Euskal Autonomia Erkidegoa (% 1,3); Gaztela eta Leon eta Katalunia (% 1); Andaluzia eta Valentziako Erkidegoa (% 0,9); Madril eta Nafarroa ( Ceutan eta Melillan %1,1 igo zen.\nIPC-eu octubre-eu precios-eu


KSI BERRITZAILE 2020 - Kultura saila - Euskadi.eus\nKSI BERRITZAILE 2020\nKultura eta Sormen Industrien alorreko enpresentzako programa. Egitasmoaren helburua, proiektu berrientzako aukera-eremuak sortu eta garatzea da, ondorengo bi jarduera-ardatzetan: berrikuntza teknologikoa, antolamendu ereduaren eta enpresa egituraren berrikuntza.\nKSI Berritzaile 2020ko proiektuen azterketa txostena (PDF, 765 KB)\nInteresa duten enpresek bere proiektua aurkeztu behar dute, eskaera-orria erabiliz Eskaera aurkezteko epea 2020ko maiatzaren 8an, 12:00etan amaitzen da.\n03/02: Postontzia irekiko da\n05/08: Eskaeren lehenengo ebaluazioa hasiko da\n06/12: Postontzia itxiko da\n06/26: Onartutakoen behin betiko zerrenda\nEskaera aurkezteko epea 2020ko martxoaren 2an irekiko da dauden baliabide ekonomikoak bukatu arte. Eskaerak jasotzen diren hurrenkeraren arabera ebaluatuko dira\nKUDEAKETA DIAGNOSTIKOAREN BERRIZTAPENA\n2017an lehen kontrastea (B modalitatea) edo autodiagnostikoa (A modalitatea) izan zuten erakundeek, proiektu edo prestakuntza bat izaten jarraitzeko, beren kudeaketa-diagnostikoa berritu beharko dute.\nHasierako diagnostikotik (1. fasea) 3 urte igaro direnez, enpresaren egoera nabarmen alda daitekeela uste dugu, eta beharrezkoa da hura ezagutzea, modu seguruagoan laguntzeko.\nKontrastea berritzea hasierako diagnostikoaren antzeko prozesua da, baina arinagoa eta zehatzagoa. Enpresak gogoeta eginen du aldez aurretik (bere egoerarik gaurkoenean eta aurretik egindako kontrastean oinarrituta), indarguneak eta hobetzeko arloak identifikatuz. Ondoren, gogoeta hori EUSKALITeko pertsonarekin kontrastatuko da, enpresan bertan egiten den bilera baten bidez. Bilera diagnostikoarena baino laburragoa izango da (2 ordu inguru).\n*Programan parte hartzen jarraitu nahi duten erakunde guztiek nahitaez berriztapena egin beharko dute, aholkularitza- eta/edo prestakuntza-ekintza proiektuak eskatzeko. Orientazio gisa, martxotik uztailera bitartean berriztapena egingo da, eta 2. fasea (prestakuntza edo proiektua) bigarren deialdian (irailetik-abendura).\nPrestakuntza-ekintza Oinarrizkoaren programa (pdf, 285 kB)\n*kudeaketa ekonomiko-finantzarioa lantzeko saio bat du barne.\nPrestakuntza-ekintza Aurreratuaren programa (pdf, 279 kB)\nProiektuen adibideak (pdf, 201 kB)\n1.FASEA (Kudeaketaren diagnostikoa edo Berriztapena): eskaerak egiteko epea martxoaren 2an irekiko da eta ekainaren 12an bukatuko da, 14:00etan.\nOrientabide gisa, 1. FASEKO bisitak 2020ko martxoaren 16tik uztailaren 17ra egingo dira. Diagnostikoaren saioak 4 ordu iraunen du, 9:00etatik 13:00etara. 2. FASEKO ekintzak apiriletik uztailera egingo dira.\n1. deialdia: martxoaren 2an irekiko da eta martxoaren 31n bukatuko da, 14:00etan. Jarduketak apiriletik uztailera bitartean egingo dira.\n2. deialdia: eskaerak aurkezteko epea ekainaren 22an hasi eta uztailaren 10ean amaituko da. Jarduketak irailetik abendura bitartean egingo dira.


7 SLIM Iruñean erosi batetik €39\n7 Slim Iruñean\n7 Slim - modurik azkarrena pisua galtzen erosi Iruñean (Espainia)\nErosi behar baduzu, tanta bat 7 Slim Iruñean web-orri ofiziala, honako hau egin:\nEtorkizun hurbilean Arduraduna zurekin harremanetan jarriko da zure galderak erantzuteko on ordainketa eta bidalketa eta berretsi zure eskaera\nArreta! Ordaindu partzelaren ondoren bakarrik jaso ondasunak eskuak sartu mezularitza edo posta elementua.\nOrain erosi ahal izango Duzu tanta bat 7 Slim at prezioa apaldu €39 batera -50% deskontua. Azkar ibili dira, berriz, stock.\nNon erosi Iruñean 7 Slim\nSartu ordena formularioa web orrian zure izena eta telefono zenbakia merkea erosi tanta 7 Slim Iruñean (Espainia) at errealista bat prezioa. Espezialista call center kontaktuak behar Duzu, ordena berretsi zuen, deitu ahal izango Duzu laster. Ordaindu partzelaren daiteke lortu ondoren, bere gora postetxean edo mezularitza egiten da bakarrik jaso ondoren, partzelaren zure helbidea Iruñean.\nNahi baduzu eskuragarri ez dagoenean 7 Slim prezio bat €39 Iruñean deskontua, berriz, eskaintza berezi bat, mesedez, bidali aplikazio bat online bidez eskaera orria. Izango duzu, deitu gure Kudeatzailea barruan hurrengo denbora behar Duzu, eta antolatu entrega. Eskuratu ahal izango duzu, entrega batetik courier edo jasotzea post office (Iruñean) Espainian, zure eskaera egin eta zain entrega. Zehatza kostua bidaltzen partzelaren mezulari bidez zehaztutako helbide arabera alda daiteke irteera hiria. Egiaztatu prezioa Kudeatzailea ordena ondoren izen-ematea web-orri ofiziala.\nKarbohidratoak gabeko dieta: alde onak eta txarrak, asteko menuak\nKarbohidratoak gabeko dieta: zer da? Bere onurak eta kalteak, kontraindikazioak, barietateak eta dietaren faseak menuaren adibide batekin. Halako dieta jarraitu behar zenuke edo ez, eta nola atera behar bezala. Irakurri artikulu honetan.\nNorentzat da dieta? Dieta norentzat ez den egokia. Sandiaren dieta aukerak. Irten dietatik.\n12 Iraila 2020\nEsentzia eta onurak, betetze printzipioak eta pisua galtzeko kefir dietetarako aukerak. Alde txarrak eta kontraindikazioak.\nOrdena Iruñean 7 Slim


Alarma egoeran hartutako neurrien berri eman du Itsasoko Udalak - Goierriko Hitza : Goierriko Hitza\nAlarma egoeran hartutako neurrien berri eman du Itsasoko Udalak\nHerriko bi ostalaritza zerbitzuei begirako neurri ekonomikoak dira batzuk. Foru Funtsaren jaitsierak aurrekontu aldaketa dakarrela ere jakinarazi dute, eta udaletxeko ganbarako lanen esleipena berriz jarri dute martxan\nAurrez aurreko bilerarik ez dute egin azken asteotan Itsasoko Udal Batzordeko kideek, baina alarma egoera ez da oztopo izan udalaren martxarako. Hala, hainbat neurri eta erabaki hartu dituzte Itsasoko udal batzordekideek, eta horien berri helarazi die herritarrei.\nHerriko bi ostalaritza zerbitzurekin zerikusia duten neurriak dira horietako batzuk. Hala, Ostatuari eta Mandubiko Bentari itxita dauden epeari dagokion zabor tasarik ez kobratzea erabaki dute. Osatuari, gainera, epe horretan ez diote errentarik kobratuko eta argindarraren faktura udalak ordainduko du. Mandubiko Benta maiatzaren 25ean eta Ostatua ekainaren 2an irekiko dituztela ere jakinarazi du udalak.\nNeurri ekonomikoekin jarraituz, 2020ko Foru Fondoaren ekarpena %20 txikiagoa izango dela eta, udaleko aurrekontuak diru sarrera berriei egokitu egin beharko direla aurreratu dute.\nForu aldundiak landa bideak egokitzeko diru laguntza programa eten egin duela ere jakinarazi du udalak, eta horrek 30.000-bat euroko galera ekarriko duela. Diru horrekin Ariztizabal-Kamiño, Atinbarrena, Mendeungo bidean Mandubiko bidegurutzera bitartekoa, eta Errebuelta-Eztalako luiziaren konponketa ziren egitekoak. Orain Azpiegitura Batzordean aztertuko da zein lan egin daitekeen 2020ko aurrekontuaen kargura.\nAlarma egoeragatik etenda geratu zen proiektu bat berriz martxan jarri dutela ere jakinarazi du udalak. Gune horretan egokitu nahi den gela balioanitza egiteko bigarren fasearen esleipena berreskuratu da, eta lan horiek egiteko interesa duten enpresek ekainaren 4ra arteko epea izango dute proposamenak aurkezteko. Obrak sei hilabetean egin beharko dituzte, eta tarte horretan udal bulegoa eliza atariko lokalean egongo da.\nAzkenik, Aldundiari Ormaiztegi-Alegi-Ezkio artean bidegorriaren lotura gauzatzea eskatu diotela ere jakinarazi dute.


Irregulartasunak salatzea - Nortegas Energía Distribucion Irregulartasunak salatzea - Nortegas Energía Distribucion\nKontagailuen, instalazioen edo zigiluen manipulazioa, batez ere, herritarren segurtasunaren kontua da eta pertsonentzako eta etxebizitzentzako arrisku-egoera ekar dezake.\nGas naturalaren edo propanoaren horniduran edo kontsumoan egoera irregular, anomalia edo balizko iruzur baten berri baduzu, inprimaki honen bidez komunikatu ahal diguzu. Bidalitako informazio guztia modu anonimoan eta konfidentzialtasuna bermatuz tratatuko da.\nEta poliziarekin ere jar zaitezke harremanetan.\nGas-kontagailuaren manipulazioen ondorioz usaina edo berehalako arriskua igartzen baduzu, ez izan zalantzarik NORTEGASen larrialdietarako telefono-zenbakira deitzeko: 900 400 523\nZer da iruzurra eta\nZer da iruzurra eta zer egin behar dugu horrelakoetan?\nBanatzailearen edo merkaturatzailearen kaltetan, kontratatutako horniduraren neurketa aldatzea edo galaraztea xede duen ekintza edo ez egite bat gertatzen denean esaten da iruzurra dagoela (1434/2002 EDaren 62.1 art.). Iruzur hori kontagailuko totalizatzailea, zigiluak, kontagailuaren barrualdea edo gas-instalazioa bera manipulatzea izan daiteke.\nInstalazioan manipulazioa igarriz gero, garrantzitsua da ikusi diren irregulartasunen berri ematea Nortegasi eta informazio eskuragarri guztia eskaintzea, argazkiak barne, oso lagungarriak izan daitezke eta.\nNORTEGASeko teknikariek, kontagailua ikuskatu baino lehen, erabiltzailearen atea joko dute ikuskapenean egon dadila proposatzeko. Amaitzean, lan-gaztiguaren kopia bat emango diote. Erabiltzailea ez dago, postontzian utziko diote, detektatutako manipulazioari buruzko informazio-gutun batekin.\nZein neurri hartuko du konpainia banatzaileak?\nKonpainia banatzaileak, kasu honetan NORTEGASek, neurtu gabeko kontsumoa kalkulatuko du eta enpresa merkaturatzaileari erregularizazioaren berri emango dio. Merkaturatzaileak kargatuko du dagokion kopurua egin den eta fakturatu ez den kontsumoaren gainean, fakturen bidez. Garrantzitsua da gogoratzea ezen, behin NORTEGASekiko egoera erregularizatuta, hornidura-puntu hori ez dela inolako berankortasun-zerrendatan agertuko.\nTitularrak ezein merkaturatzailetan kontratu aktiborik ez badu eta gasa modu desegokian erabiltzen ari bada, titularrari merkaturatzaile batean alta hartzeko eskatuko zaio bere egoera erregularizatze aldera.\nNork hartu behar du kostuaren erantzukizuna?\nErregularizazioaren kostua kontratuaren titularrari dagokio. Alokatutako etxebizitzetan ere, horniduraren titularrak hartzen du bere gain kostua.\nManipulazioa bandalismo-egintza baten ondoriozkoa bada ere, kontratuaren titularrak ordaindu beharko dio bere merkaturatzaileari erregularizazioaren kostua. Oraingo araudiaren arabera, kontratuaren titularra da kontagailuaren zaintzaren erantzulea.


EBAZPENA, 2020ko otsailaren 26koa, Lanbide-Euskal Enplegu Zerbitzuko zuzendari nagusiarena, zeinaren bidez argitara ematen baita enplegu lagunduko jarduketetara bideratutako laguntzen 2020ko deialdia, urriaren 29ko 168/2019 Dekretuan aurreikusitakoari jarraituz. Dekretu horren bidez, Euskal Autonomia Erkidegoan desgaitasunen bat duten pertsonen enplegagarritasunarekin loturiko programak eta zerbitzuak eta Enplegu Zentro Berezien Euskal Erregistroa arautzen dira.\nAzpigaia: Lana eta enplegua; Gizarte Gaiak; Gobernua eta herri administrazioa\nERANSKINA ENPLEGU LAGUNDUKO JARDUKETETARA BIDERATUTAKO LAGUNTZEN 2020KO EKITALDIKO DEIALDIA, URRIAREN 29KO 168/2019 DEKRETUAN AURREIKUSITAKOARI JARRAITUZ EGINA. DEKRETU HORREN BIDEZ, EUSKAL AUTONOMIA ERKIDEGOAN DESGAITASUNEN BAT DUTEN PERTSONEN ENPLEGAGARRITASUNAREKIN LOTURIKO PROGRAMAK ETA ZERBITZUAK ETA ENPLEGU ZENTRO BEREZIEN EUSKAL ERREGISTROA ARAUTZEN DIRA.\n1. artikulua Deialdiaren xedea.\n2. artikulua Eskaerak aurkezteko epea.\n3. artikulua Baliabide ekonomikoak.\n4. artikulua Dirulaguntza justifikatzeko epea eta aurkeztu beharreko dokumentazioa.\n5. artikulua Laguntzak jasotzako baldintzak eta erakunde onuradunen betebeharrak, Europako Gizarte Funtsaren finantzaziotik eratorriak.\nLanbide-Euskal Enplegu Zerbitzuko Administrazio Kontseiluak, 2020ko otsailaren 25eko batzarrean hartutako Erabakiaren bidez, onartu egin du enplegu lagunduko jarduketetara bideratutako laguntzen 2020ko deialdia, urriaren 29ko 168/2019 Dekretuan aurreikusitakoari jarraituz. Dekretu horren bidez, Euskal Autonomia Erkidegoan desgaitasunen bat duten pertsonen enplegagarritasunarekin loturiko programak eta zerbitzuak eta Enplegu Zentro Berezien Euskal Erregistroa arautzen dira. Bada, maiatzaren 22ko 82/2012 Dekretuaren bidez onartutako Lanbideren estatutuen 10.2 artikuluaren p) letran xedatutakoaren arabera, organismo autonomo horretako zuzendari nagusiari dagokio deialdi hori argitaratzea.\nAzaldutakoagatik guztiagatik, honako hau\nLehenengoa. Argitara ematea enplegu lagunduko jarduketetara bideratutako laguntzen 2020ko deialdia, urriaren 29ko 168/2019 Dekretuan aurreikusitakoari jarraituz. Dekretu horren bidez, Euskal Autonomia Erkidegoan desgaitasunen bat duten pertsonen enplegagarritasunarekin loturiko programak eta zerbitzuak eta Enplegu Zentro Berezien Euskal Erregistroa arautzen dira. Lanbide-Euskal Enplegu Zerbitzuko Administrazio Kontseiluak 2020ko otsailaren 25eko batzarrean hartutako Erabakiaren bidez onartu da deialdia, eta ebazpen honen eranskin gisa argitaratuta dago.\nBigarrena. Jakinaraztea Euskal Herriko Agintaritzaren Aldizkarian argitaratu eta hurrengo egunetik aurrera izango dituela ondorioak laguntzen deialdia onartzen duen Lanbide-Euskal Enplegu Zerbitzuko Administrazio Kontseiluaren erabakiak.\nHirugarrena. Lanbide-Euskal Enplegu Zerbitzuko Administrazio Kontseiluaren erabakiaren aurka, zeinaren bidez deialdia onartzen baita, berraztertze-errekurtsoa aurkeztu ahal izango zaio organo horri berari, hilabeteko epean, ebazpen hau Euskal Herriko Agintaritzaren Aldizkarian argitaratu eta hurrengo egunetik aurrera; edo administrazioarekiko auzi-errekurtsoa aurkeztu ahal izango da zuzenean Vitoria-Gasteizko Administrazioarekiko Auzien Epaitegian, bi hilabeteko epean, ebazpena aldizkari horretan argitaratu eta hurrengo egunetik aurrera.\nVitoria-Gasteiz, 2020ko otsailaren 26a.\nUrriaren 29ko 168/2019 Dekretuaren bidez, Euskal Autonomia Erkidegoan desgaitasunen bat duten pertsonen enplegagarritasunarekin loturiko programak eta zerbitzuak eta Enplegu Zentro Berezien Euskal Erregistroa arautzen dira (2019ko azaroaren 28ko EHAA, 227. zk.; huts-zuzenketa, 2020ko urtarrilaren 24ko EHAA, 16. zk argitaratua), Bada, dekretu horren II. kapituluko 2. atalean, enplegu lagunduko jarduketetara bideratutako laguntzak arautzen dira, hain zuzen ere desgaitasun larriak dituzten pertsonak lan-merkatu arruntean txertatzen laguntzeko. Dirulaguntza hauen hartzaile izan daitezke elkarteak, fundazioak eta irabazi-asmorik gabeko beste erakunde batzuk, eta Euskal Autonomia Erkidegoan finkatutako enplegu-zentro bereziak kalifikazio hori dutenak eta hala inskribatuta daudenak baldin eta, helburu sozial gisa, desgaitasunen bat duten pertsonak laneratzea edota haientzako enplegua sortzea badute.\nAzaroaren 11ko 1/1997 Legegintzako Dekretuko 49.5 artikuluan ezarrita dagoenez Euskal Autonomia Erkidegoko Ogasun Nagusiaren Antolarauei buruzko Legearen testu bategina onartu zen dekretu horren bidez-, ekitaldi ekonomiko bakoitzean Euskal Autonomia Erkidegoko Aurrekontu Orokorrak indarrean jartzen direnean, eguneratu, berrikusi, edo, hala badagokio, ezarri egingo dira programen dirulaguntzak emateko arauak, eta kasuan kasuko deialdia egingo da bere garaian izaera mugagabez arautu ziren dirulaguntzetarako.\nUrriaren 29ko 168/2019 Dekretua xedapen orokor bat da, indarraldi mugagabea duena, eta, 26. artikuluan, berariaz ezartzen du enplegu lagunduko jarduketetarako laguntzen deialdia Lanbide-Euskal Enplegu Zerbitzuaren Administrazio Kontseiluaren erabaki baten bidez egingo dela, eta han, alderdi hauek zehaztuko dira gutxienez: finantzaketarako baliatuko diren baliabide ekonomikoen zenbatekoa, eskabideak aurkezteko epea, dirulaguntza justifikatzeko epea eta horretarako beharrezko dokumentazioa.\nHalaber, 168/2019 Dekretuaren 76. artikuluak ezartzen duenez, dekretu horretan araututako laguntzak Europako Gizarte Funtsak lagunduta finantzatzen badira eta hala gertatzen da laguntza hauetan, kasuan kasuko deialdia onartzen duen Lanbideren Administrazio Kontseiluaren erabakian zehaztuko da zer programa operatibo den Europako Gizarte Funtsaren finantzaketa babesten duena; erabaki horrek ezarriko ditu, orobat, finantzaketa horretatik eratorritako betekizunak edo baldintza espezifikoak.\nEnplegu lagunduko jarduketetara bideratutako laguntzak Lanbide-Euskal Enplegu Zerbitzuaren 2020ko ekitaldiko Dirulaguntza Plan Estrategikoan aurreikusita daude. Organismo autonomo horren Administrazio Kontseiluak onartu zuen plana, 2019ko azaroaren 13ko batzarrean hartutako Erabakiaren bidez, eta, hartara, bete egin zuen Dirulaguntzei buruzko azaroaren 17ko 38/2003 Lege Orokorraren 8.1 artikuluan xedatutakoa.\nAbenduaren 27ko 13/2019 Legearen bidez, Euskal Autonomia Erkidegoko 2020ko Aurrekontu Orokorrak onartu ziren, eta, haietan, aurreikusita dago laguntza hauek finantzatzera bideratutako kreditua.\nHori guztia aintzat hartuta, Lanbide-Euskal Enplegu Zerbitzuko zuzendari nagusiaren proposamenez, organismo autonomo horren Administrazio Kontseiluak, 2020ko otsailaren 25eko batzarrean, onartu egiten du enplegu lagunduko jarduketetara bideratutako laguntzen 2020ko deialdia, urriaren 29ko 198/2019 Dekretuan aurreikusitakoari jarraituz. Dekretu horren bidez, Euskal Autonomia Erkidegoan desgaitasunen bat duten pertsonen enplegagarritasunarekin loturiko programak eta zerbitzuak eta Enplegu Zentro Berezien Euskal Erregistroa arautzen dira. Hona deialdiaren ezaugarriak:\nDeialdi honek xede du Enplegu lagunduko jarduketetara bideratutako laguntzak ematea; urriaren 29ko 168/2019 Dekretuko II. kapituluko 2. atalean aurreikusitakoak. Dekretu horren bidez, arautu egiten dira bai Euskal Autonomia Erkidegoan desgaitasunen bat duten pertsonen enplegagarritasunarekin loturiko programak eta zerbitzuak (2020ko urtarrilaren 1etik abenduaren 31ra garatuko direnak); bai eta Enplegu Zentro Berezien Euskal Erregistroa ere.\nHilabetekoa izango da eskaerak aurkezteko epea, deialdi hau Euskal Herriko Agintaritzaren Aldizkarian argitaratu eta biharamunetik hasita.\nDeialdi honen xede diren laguntzak finantzatzeko baliabide ekonomikoak 1.000.000 eurokoak dira guztira; horietatik, 500.000 euro 2020ko ordainketa-kreditukoak dira, eta, 500.000 euro, Lanbide-Euskal Enplegu Zerbitzuaren 41. ataleko 3211-Enplegurako programaren 2021eko konpromiso-kreditukoak.\nEuropako Gizarte Funtsak parte hartu ahal izango du deialdi honen babespean diruz lagundutako enplegu lagunduko jarduketak finantzatzen, EAEko 2014-2020 EGIF Programa Operatiboaren barruan.\nDirulaguntzaren erakunde onuradunak azken memoria bat aurkeztu beharko du, 2021eko martxoaren 31 baino lehen, dokumentazio hau bilduko duena:\nMemoria deskribatzailea, diruz lagundutako aldian enplegu lagunduko unitateak izandako jarduerari buruzkoa, garatutako jarduketei buruzko informazio kualitatiboa bilduko duena, bai eta egindako jardueratik ateratako ondorio nagusiak ere. Memoriak oinarrizko eduki gisa izan beharko du: pertsona-lanpostua egokitzeko metodologia, banakako txosten laburtua, pertsona lanpostuan sartzeko eta lanpostura egokitzeko prozesuari buruzkoa, aztertutako lanpostu moten zerrenda, prospekzio-jarduketetan oinarrituta eta, azkenik, enpresen gogobetetze-maila, enplegu lagundurako metodologiarekin. Honako hauek erantsiko zaizkio memoria horri:\nEnplegu lagunduko jarduketak jaso dituzten eta desgaitasunen bat duten pertsonen zerrenda, laneratu berriak eta aurreko laneratzeen jarraipenak bereizita.\nDesgaitasunen bat duten laneratuei egindako lan-kontratuen kopiak. Dena dela, kontratua bera eta iraupena egiaztatzeko, Gizarte Segurantzako lan-bizitzaren erregistroa kontsultatuko da.\nArtatutako pertsonen desgaitasuna egiaztatzen duen ziurtagiriaren kopia, dagokion organo eskudunak emana.\nEnplegu lagunduko jarduketak gauzatu diren enpresekin sinatutako lankidetza-hitzarmenak. Laguntze aldera, hitzarmen-eredu bat eskuragarri jarriko da Lanbideren web-orrian: www.lanbide.euskadi.eus.\n2020an eta aurreko ekitaldietan egindako laneratzeen prestakuntzari eta jarraipenari buruzko fitxak.\nBisita-orriak eta egindako prospekzio-jarduketen eta kontaktatutako enpresen zerrenda.\nEnplegu lagunduko jarduketetan esku hartu duten prospekziogileen eta lan-prestatzaileen zerrenda.\nEnplegu lagunduko jarduketetan esku hartu duten prospekziogileek eta lan-prestatzaileek diruz lagundu daitezkeen jardueretan eman duten denbora jasotzen duten orriak.\nMemoria ekonomikoa, non labur jasoko baitira egindako gastuak, kontzeptuka zehaztuta urriaren 29ko 168/2019 Dekretuaren 25. artikuluko 2. apartatuan ezarritako diruz lagundu daitezkeen kontzeptuen arabera, eta, halakorik izan bada, zehatz adierazita zer beste diru-sarrera edo dirulaguntza jaso den diruz lagundutako jarduera finantzatzeko. Honako hauek erantsiko zaizkio memoria horri:\nDiruz lagundu daitezkeen jarduketak gauzatu dituzten enplegu lagunduko unitateko langileen zerrenda, soldata-kostuak eta Gizarte Segurantzakoak zehaztuz, bai eta justifikatutako jarduketei kontzeptu horiengatik egotzi zaien gastua ere.\nEnplegu lagunduko unitateko langileen nominak, 2020. urtekoak; nomina horietan, zigilu batek adierazi beharko du Europako Gizarte Funtsaren finantzazioa Euskal Autonomia Erkidegoko 2014-2020ko aldirako EGIF programa operatiboaren barruan. Gainera, erakundeak nomina bakoitzari dagokion zenbatekoaren banku-transferentzia egin izanaren egiaztagiria aurkeztu beharko da. Bankuko kontu-laburpenaren oharra globala bada eta haren zenbatekoa hainbat langileri badagokio, transferentzia-agindua aurkeztu beharko da laburpen horrekin batera, eta, han, azalduko da zein diren enplegu lagunduko unitateko pertsonak, behar bezala identifikatuta, ordainketa bakoitza zeini dagokion argi ikusteko moduan.\nGizarte Segurantzako kotizazio-dokumentuak (kotizazio-likidazioen zerrenda eta langileen zerrenda nominala), 2020koak, ordainagiriekin batera. Halaber, kotizazio-datuen txostena aurkeztuko da (IDC dokumentua), enplegu lagunduko unitateko pertsona bakoitzari buruzkoa.\nErantzukizunpeko adierazpena, enpresaren legezko ordezkariak sinatua, non zerrenda zehatz batean bilduko baitira jasotako edo eskatutako (baina ebazteke) beste diru-sarrera edo dirulaguntza batzuk, deialdi honen babespean diruz lagundutako jarduketetan aritutako langileen kostuak finantzatzera bideratuak.\nAuditoretza-txosten bat, non egiaztatuko baita azken justifikazio ekonomikoan aitortutako gastuak egozgarriak direla, diruz lagundutako aldiari dagozkiola eta urriaren 29ko 168/2019 Dekretuaren 25. artikuluan aurreikusitako mugei egokitzen zaizkiela. Hain zuzen ere, soldata-kostuei eta gizarte-segurantzakoei dagokienez, jasota geratu beharko da gastu horiek nominekin eta gizarte-aseguruekin egiazta daitezkeela, haietan agertzen diren zenbateko berak dituztela, egiaz ordainduta daudela eta ordainketa gauzatu izana jasota dagoela. Hauek ere jaso beharko ditu: kontzeptu hauengatik justifikatutako gastuaren zenbatekoa dirulaguntzari osorik edo partez egozten zaion, eta, azken kasu horretan, justifikatutako jarduketei egotzitako zenbateko zehatza zein den. Gastua egozteko irizpideak eta kalkuluak behar bezala dokumentatuta daudela ere egiaztatu beharko du, bai eta diruz lagundu daitezkeen jardueretan izan duten dedikazioa jasotzen duten orriekin bat datozela ere. Kalkulu-irizpide horiek xehetasunez azaldu behar dira auditoretza-txostenean.\nOnuradunak nahi duen auditorea aukeratu eta kontratatuko du, Kontabilitatearen eta Kontu Auditoretzaren Institutuaren mendeko Kontu Auditoreen Erregistro Ofizialean inskribatutako jarduneko auditoreen artean, sektoreko merkatu aske eta lehiakortasunezkoaren batez besteko ordainsariak gainditu gabe.\nLanbideren www.lanbide.euskadi.eus web-orrian eskuragarri dauden eredu eta inprimakien arabera aurkeztuko da lehenagoko a).1, a).5, a).6, a).7, a).8 eta b).1 apartatuetan aipatzen den dokumentazioa.\nAzken memoria osatzen duten egiaztagirien multzoa aurkezteko, laguntza hauek izapidetzeko baliatutako bitarteko elektronikoak erabiliko dira.\nDirulaguntzei honakoa aplikatu behar zaie, Europako Gizarte Funtsaren finantzazio-laguntza jaso baitute: batetik, Europako Parlamentuak eta Kontseiluak 2013ko abenduaren 17an emandako 1303/2013 (EB) Erregelamendua; bestetik, Europako Parlamentuak eta Kontseiluak 2013ko abenduaren 17an emandako 1304/2013 (EB) Erregelamendua, Europako Gizarte Funtsari buruzkoa eta Kontseiluaren, 1083/2006 (EB) Erregelamendua indargabetzekoa; eta azkenik, ESS/1924/2016 Agindua, abenduaren 13koa, 2014-2020 programazio-aldian Europako Gizarte Funtsak diruz lagun ditzakeen gastuak zehazten dituena.\nLaguntzen onuradunek urriaren 29ko 168/2019 Dekretuaren II. kapituluko 2. atalean eta 71. artikuluan aurreikusitako betebeharrak bete beharko dituzte, eta bereziki honako hauek:\nBerariaz aipatzea, Lanbide-Euskal Enplegu Zerbitzuaren kofinantzaketarekin batera, Europako Gizarte Funtsarena, EAEko 2014-2020 EGIF Programa Operatiboaren barruan gauzatua, diruz lagundutako jarduketak komunikatzeko, zabaltzeko edo argitaratzeko material eta ekintza guztietan.\nGastuaren kontabilitate-erregistro bat bermatzea, kontabilitate-identifikazio bereizia edo kontabilitate-kode egokia duela.\nGutxienez 2027ra arte gordetzea diruz lagundutako kontratu guztiei buruzko dokumentazioa, badaezpada inoiz egiaztatzen bada deialdi honen arabera bete beharreko konpromiso eta betebehar guztiak bete direla.\nMen egitea honako hauek egindako egiaztatze-jarduketei: Lanbide-Euskal Enplegu Zerbitzua, Enpleguko eta Gizarte Politiketako Saila, Eusko Jaurlaritzaren Kontrol Ekonomikoko Bulegoa, Herri Kontuen Euskal Epaitegia, eta Europako funtsen kontrol-instantziak.\nDirulaguntzaren erakunde onuradunen zerrenda argitara emango da Europako Parlamentuaren eta Kontseiluaren 2013ko abenduaren 17ko 1303/2013 (EB) Erregelamenduaren 115. artikuluko 2. apartatuan aurreikusitako zerrenda publikoan.\nIkus: EBAZPENA, 2020ko ekainaren 25ekoa, Lanbide-Euskal Enplegu Zerbitzuko zuzendari nagusiarena, Lanbide-Euskal Enplegu Zerbitzuak enpleguaren alorrean kudeatzen dituen dirulaguntzen deialdiak COVID-19ak eragindako osasun-larrialdiko egoerari aurre egiteko aitortutako alarma-egoerak ekarritako baldintzetara egokitzeko aparteko neurriak argitaratzen dituena.\nIkus: 168/2019 DEKRETUA, urriaren 29koa, zeinaren bidez arautzen baitira Euskal Autonomia Erkidegoan desgaitasuna duten pertsonen enplegagarritasunarekin loturiko programak eta zerbitzuak eta enplegu zentro berezien Euskal Erregistroa.